Anexă la OMIPE nr.

PROGRAMUL

TRANZIȚIE

JUSTĂ

**Ghidul**

**Solicitantului**

**Programul Tranziție Justă 2021-2027**

**Prioritățile 1-6, Acțiunea –****Sprijin pentru ecologizarea și reconversia imobilelor afectate de activități economice în declin sau în transformare, Componenta Sprijin pentru ecologizarea și reconversia imobilelor afectate de activități economice în declin sau în transformare**

Apelurile de proiecte (cod apel MySMIS)

*PTJ/ –* *Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 1 Gorj*

*PTJ/ – Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 2 Hunedoara*

*PTJ/ – Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 3 Dolj*

*PTJ/ – Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 4 Galați*

*PTJ/ – Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 5 Prahova*

*PTJ/ – Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 6 Mureș*

Cuprins

[1. PREAMBUL, ABREVIERI ȘI GLOSAR 5](#_Toc150255775)

[***1.1.*** ***Preambul*** 5](#_Toc150255776)

[***1.2.*** ***Abrevieri*** 6](#_Toc150255777)

[***1.3.*** ***Glosar*** 6](#_Toc150255778)

[2. ELEMENTE DE CONTEXT 8](#_Toc150255779)

[***2.1.*** ***Informații generale Program*** 9](#_Toc150255780)

[***2.2.*** ***Prioritatea/Fond/Obiectiv de politică/Obiectiv specific*** 10](#_Toc150255781)

[***2.3.*** ***Reglementări europene și naționale, cadrul strategic, documente programatice aplicabile*** ..............................................................................................................................................11](#_Toc150255782)

[3. ASPECTE SPECIFICE APELULUI DE PROIECTE 12](#_Toc150255783)

[***3.1.*** ***Tipul de apel*** 12](#_Toc150255784)

[***3.2.*** ***Forma de sprijin (granturi; instrumentele financiare; premii)*** 13](#_Toc150255785)

[***3.3.*** ***Bugetul alocat apelului de proiecte*** 13](#_Toc150255786)

[***3.4.*** ***Rata de cofinanțare*** 14](#_Toc150255787)

[***3.5.*** ***Zona/zonele geografică(e) vizată(e) de apelul de proiecte*** 15](#_Toc150255788)

[***3.6.*** ***Acțiuni sprijinite în cadrul apelului*** 16](#_Toc150255789)

[***3.7.*** ***Grup țintă vizat de apelul de proiecte*** 17](#_Toc150255790)

[***3.8.*** ***Indicatori*** 18](#_Toc150255791)

[***3.8.1 Indicatori de realizare*** 18](#_Toc150255792)

[***3.8.2 Indicatori de rezultat*** 19](#_Toc150255793)

[***3.8.3 Indicatori suplimentari specifici Apelului de Proiecte (dacă este cazul)*** 19](#_Toc150255794)

[***3.9.*** ***Rezultatele așteptate*** 20](#_Toc150255795)

[***3.10.*** ***Operațiune de importanță strategică*** 20](#_Toc150255796)

[***3.11.*** ***Investiții teritoriale integrate*** 21](#_Toc150255797)

[***3.12.*** ***Dezvoltare locală plasată sub responsabilitatea comunității*** 21](#_Toc150255798)

[***3.13.*** ***Reguli privind ajutorul de stat*** 21](#_Toc150255799)

[***3.14.*** ***Reguli privind instrumentele financiare*** 22](#_Toc150255800)

[***3.15.*** ***Acțiuni interregionale, transfrontaliere și transnaționale*** 22](#_Toc150255801)

[***3.16. Principii orizontale*** 22](#_Toc150255802)

[***3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice*** 23](#_Toc150255803)

[***3.18. Caracterul durabil al proiectului*** 24](#_Toc150255804)

[***3.19. Acțiuni menite să garanteze egalitatea de șanse, de gen, incluziunea și nediscriminarea*** 25](#_Toc150255805)

[***3.20. Teme secundare (NA)*** 26](#_Toc150255806)

[***3.21. Informarea și vizibilitatea sprijinului din fonduri*** 26](#_Toc150255807)

[4. INFORMAȚII ADMINISTRATIVE DESPRE APELUL DE PROIECTE 27](#_Toc150255808)

[***4.1. Data deschiderii apelului de proiecte*** 27](#_Toc150255809)

[***4.2. Perioada de pregătire a proiectelor*** 27](#_Toc150255810)

[***4.3. Perioada de depunere a proiectelor*** 27](#_Toc150255811)

[***4.3.1. Data și ora pentru începerea depunerii de proiecte*** 27](#_Toc150255812)

[***4.3.2. Data și ora închiderii apelului de proiecte*** 27](#_Toc150255813)

[***4.4. Modalitatea de depunere a proiectelor*** 27](#_Toc150255814)

[5. CONDIȚII DE ELIGIBILITATE 27](#_Toc150255815)

[***5.1. Eligibilitatea solicitanților*** 28](#_Toc150255816)

[***5.1.1. Cerințe privind eligibilitatea solicitanților și partenerilor*** 28](#_Toc150255817)

[***5.1.2. Categorii de solicitanți eligibili*** 30](#_Toc150255818)

[***5.1.3. Categorii de parteneri eligibili*** 30](#_Toc150255819)

[***5.1.4. Reguli și cerințe privind parteneriatul*** 30](#_Toc150255820)

[***5.2. Eligibilitatea activităților*** 31](#_Toc150255821)

[***5.2.1. Cerințe generale privind eligibilitatea activităților*** 31](#_Toc150255822)

[**5.2.2. Activități eligibile** 32](#_Toc150255823)

[**5.2.3. Activitatea de bază** 36](#_Toc150255824)

[**5.2.4. Activități neeligibile** 36](#_Toc150255825)

[**5.3. Eligibilitatea cheltuielilor** 37](#_Toc150255826)

[**5.3.1. Baza legală pentru stabilirea eligibilității cheltuielilor** 38](#_Toc150255827)

[**5.3.2. Categorii și plafoane de cheltuieli eligibile** 38](#_Toc150255828)

[**5.3.3. Categorii de cheltuieli neeligibile** 47](#_Toc150255829)

[**5.3.4. Opțiuni de costuri simplificate. Costuri directe și costuri indirecte** 48](#_Toc150255830)

[**5.3.5. Opțiuni de costuri simplificate. Costuri unitare/sume forfetare și rate forfetare** 48](#_Toc150255831)

[**5.3.6. Finanțare nelegată de costuri** 49](#_Toc150255832)

[**5.4. Valoarea minimă și maximă eligibilă/nerambursabilă a unui proiect** 49](#_Toc150255833)

[**5.5. Cuantumul cofinanțării acordate** 49](#_Toc150255834)

[**5.6. Durata proiectului** 49](#_Toc150255835)

[**5.7. Alte cerințe de eligibilitate a proiectului** 49](#_Toc150255836)

[6. INDICATORI DE ETAPĂ 50](#_Toc150255837)

[7. COMPLETAREA ȘI DEPUNEREA CERERILOR DE FINANȚARE 52](#_Toc150255838)

[**7.1. Completarea formularului cererii** 52](#_Toc150255839)

[***7.2. Limba utilizată în completarea cererii de finanțare*** 54](#_Toc150255840)

[***7.3. Metodologia de justificare și detaliere a bugetului cererii de finanțare*** 54](#_Toc150255841)

[***7.4.*** ***Anexe și documente obligatorii la depunerea cererii*** 54](#_Toc150255842)

[***7.5.*** ***Aspecte administrative privind depunerea cererii de finanțare*** 57](#_Toc150255843)

[***7.6.*** ***Anexele și documente obligatorii la momentul contractării*** 58](#_Toc150255844)

[***7.7.*** ***Renunțarea la cererea de finanțare*** 59](#_Toc150255845)

[8. PROCESUL DE EVALUARE, SELECȚIE ȘI CONTRACTARE A PROIECTELOR 60](#_Toc150255846)

[***8.1. Principalele etape ale procesului de evaluare, selecție și contractare*** 60](#_Toc150255847)

[***8.2. Conformitate administrativă – DECLARAȚIA UNICĂ*** 61](#_Toc150255848)

[***8.3. Etapa de evaluare preliminară – dacă este cazul (specific pentru intervențiile FSE+)*** 61](#_Toc150255849)

[***8.4. Evaluarea tehnică și financiară. Criterii de evaluare tehnică și financiară*** 62](#_Toc150255850)

[***8.5. Aplicarea pragului de calitate*** 62](#_Toc150255851)

[***8.6.*** ***Aplicarea pragului de excelență*** 62](#_Toc150255852)

[***8.7.*** ***Notificarea rezultatului evaluării tehnice și financiare*** 63](#_Toc150255853)

[***8.8.*** ***Contestații*** 63](#_Toc150255854)

[***8.9.*** ***Contractarea proiectelor*** 63](#_Toc150255855)

[***8.9.1.*** ***Verificarea îndeplinirii condițiilor de eligibilitate*** 63](#_Toc150255856)

[***8.9.2.*** ***Decizia de acordare/respingere a finanțării*** 64](#_Toc150255857)

[***8.9.3.*** ***Definitivarea planului de monitorizare a proiectului*** 64](#_Toc150255858)

[***8.9.4.*** ***Semnarea contractului de finanțare /emiterea deciziei de finanțare*** 66](#_Toc150255859)

[***8.9.5.*** ***Renunțarea la cererea de finanțare*** 67](#_Toc150255860)

[9. ASPECTE PRIVIND CONFLICTUL DE INTERESE 67](#_Toc150255861)

[10. ASPECTE PRIVIND PRELUCRAREA DATELOR CU CARACTER PERSONAL 67](#_Toc150255862)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 68](#_Toc150255863)

[**11.1. Rapoartele de progres** 69](#_Toc150255864)

[**11.2. Vizitele de monitorizare** 69](#_Toc150255865)

[**11.3. Mecanismul specific indicatorilor de etapă. Planul de monitorizare** 70](#_Toc150255866)

[12. ASPECTE PRIVIND MANAGEMENTUL FINANCIAR 70](#_Toc150255867)

[***12.1. Mecanismul cererilor de prefinanțare*** 71](#_Toc150255868)

[***12.2. Mecanismul cererilor de plată*** 72](#_Toc150255869)

[***12.3. Mecanismul cererilor de rambursare*** 73](#_Toc150255870)

[***12.4. Graficul cererilor de prefinanțare/plată/rambursare*** 74](#_Toc150255871)

[13. MODIFICAREA GHIDULUI SOLICITANTULUI 75](#_Toc150255872)

[***13.1. Aspectele care pot face obiectul modificărilor prevederilor ghidului solicitantului*** 75](#_Toc150255873)

[***13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)*** 76](#_Toc150255874)

[14. ANEXE 76](#_Toc150255875)

# PREAMBUL, ABREVIERI ȘI GLOSAR

## ***Preambul***

Prezentul ghid a fost elaborat de Autoritatea de Management pentru Tranziție Justă (AM PTJ) pentru solicitanții care doresc să obțină finanțare nerambursabilă pentru proiectele depuse în cadrul *Acțiunea 1.4 Sprijin pentru ecologizarea și reconversia imobilelor afectate de activități economice în declin sau în transformare”*, *prioritățile 1-6 privind „Atenuarea impactului socio-economic al tranziției la neutralitatea climatică” pentru județele Gorj, Hunedoara, Dolj, Galați, Prahova și Mureș*, și vizează reducerea poluării și generarea de locuri de muncă durabile prin reintroducerea în circuitul economico-socio-cultural a siturilor dezafectate rezultate din declinul și/sau transformarea unor sectoare economice sau prin valorificarea acestora pentru infrastructuri verzi.

În situația în care pe parcursul apelului de proiecte intervin modificări de natură a afecta regulile şi condițiile de finanțare stabilite prin prezentul ghid, inclusiv prelungirea termenului de depunere, AM PTJ va aduce completări și/sau modificări ale conținutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document ce derivă din PTJ și modul său de implementare vor fi interpretate exclusiv de către Ministerul Investițiilor și Proiectelor Europene (MIPE), în calitate de Autoritate de Management pentru Programul Tranziție Justă (AM PTJ), cu respectarea legislației în vigoare și folosind metoda de interpretare sistematică, aplicarea principiilor privind tratamentul egal și nediscriminarea solicitanților la finanțare. Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui aplicant/proiect.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest ghid, inclusiv în anexe şi să vă asigurați că ați înțeles toate aspectele legate de accesarea finanțării.

Vă recomandăm ca, până la data limită de depunere a cererilor de finanțare, să consultați periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/clarificări pentru accesarea fondurilor în cadrul apelurilor de proiecte asociate prezentului ghid.

Solicitanții de finanțare pot formula solicitări de clarificări în ceea ce privește datele/informațiile cuprinse în prezentul ghid și în anexele la acesta pe întreaga durată a apelului de proiecte, la adresa secretariat.dgdrtj@mfe.gov.ro. Termenul de răspuns la solicitările electronice este de 10 zile lucrătoare de la data înregistrării solicitării la AM PTJ/OI PTJ. Întrebările frecvente și răspunsurile la acestea vor fi publicate periodic pe pagina web a programului <https://mfe.gov.ro/ptj-21-27/>.

## ***Abrevieri***

AM PTJ - Autoritatea de Management pentru Programul Tranziție Justă

ANPM - Agenția Națională pentru Protecția Mediului

AJPM - Agenția Județeană pentru Protecția Mediului

BS - Bugetul de Stat

CE - Comisia Europeană

CF - Cerere de finanțare

CMPTJ - Comitetul de Monitorizare al Programului Tranziție Justă

DNSH - Principiul „a nu prejudicia în mod semnificativ” (Do No Significant Harm) obiectivele de mediu

ETF - Evaluare tehnică și financiară

FPC - Formare profesională continuă

FTJ - Fondul pentru o tranziție justă în conformitate cu Regulamentul (UE) nr. 1056/2021 al Parlamentului European și al Consiliului de instituire a Fondul pentru o tranziție justă

HG - Hotărâre de Guvern

MIPE - Ministerul Investițiilor și Proiectelor Europene

MySMIS - Sistem unic de management a informației

MMAP - Ministerul Mediului Apelor și Pădurilor

NUTS - Nomenclatorul Unităților Statistice Teritoriale

OUG - Ordonanță de urgență a Guvernului

OP - Obiectiv de Politică

PTJ - Programul Tranziție Justă 2021-2027

PTTJ - Planuri Teritoriale pentru o Tranziție Justă

PR – Proiect de Remediere

RDC - Regulamentul (UE) nr. 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize

RP – Raport de progres

UAT – Unitate Administrativ Teritorială

TFUE - Tratatul privind Funcționarea Uniunii Europene

UE - Uniunea Europeană

## ***Glosar***

**Active fixe** - active deținute de către agenții economici și/sau de către instituțiile publice în scopul utilizării lor pe termen lung. Activele fixe includ activele fixe corporale și necorporale.

**Active fixe necorporale** - active fixe fără substanță fizică, care se utilizează pe o perioadă mai mare de un an; ele pot fi brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii.

**Active fixe corporale** - active fixe care îndeplinesc cumulativ doua condiții: au valoarea de intrare mai mare 2.500 lei și durata normală de utilizare mai mare de un an; ele pot fi terenuri, clădiri și instalații, utilaje și echipamente.

**Activitate conexa** - Activitate declarată de beneficiar în cadrul cererii de finanțare care se desfășoară în legătură cu activitatea de bază.

**Apel de proiecte** — conform OUG nr. 23/2023, cu modificările și completările ulterioare, reprezintă o invitație publică adresată de către autoritatea de management categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului.

**Beneficiar** - în conformitate cu prevederile Regulamentul (UE) nr. 1060/2021 este un organism public sau privat, o entitate cu sau fără personalitate juridică sau o persoană fizică responsabilă cu inițierea sau deopotrivă cu inițierea și implementarea operațiunilor.

**Cererea de finanțare** - conform dispozițiilor OUG nr. 23/2023, cu modificările și completările ulterioare, reprezintă un document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele aferente politicii de coeziune, pentru perioada de programare 2021—2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul solicitantului aplicabil fiecărui apel de proiecte.

**Cheltuieli eligibile** - potrivit dispozițiilor OUG nr. 133/2021, cu modificările și completările ulterioare, reprezintă cheltuielile efectuate de beneficiar pentru implementarea proiectelor finanțate în cadrul PTJ, conform prevederilor art. 63, alin. (1) din Regulamentul (UE) nr. 1060/2021.

**Contractul de finanțare** - în conformitate cu art. 2 din OUG nr. 133/2021, cu modificările și completările ulterioare, este actul juridic, cu titlu oneros, de adeziune, încheiat între autoritatea de management şi beneficiar, astfel cum este definit la art. 2 pct. 9 din Regulamentul (UE) nr. 1060/2021, prin care se stabilesc drepturile şi obligațiile corelative ale părților în vederea implementării proiectelor.

**Cofinanțare publică** – conform prevederilor OUG nr. 133/2021, cu modificările și completările ulterioare, reprezintă orice contribuție din fonduri publice naționale destinată finanțării cheltuielilor eligibile necesare implementării proiectului.

**Comitet de monitorizare** - structură națională de tip partenerial, fără personalitate juridică, cu rol decizional strategic în procesul de implementare a unui program operațional, care se instituie cu respectarea principiului parteneriatului prevăzut la art. 8 din Regulamentul (UE) nr. 1060/2021 și îndeplinește funcțiile prevăzute la art. 40 din regulament.

**Declarația unică a solicitantului/partenerului/liderului de parteneriat** — conform dispozițiilor OUG nr. 23/2023, cu modificările și completările ulterioare, reprezintă o declarație pe propria răspundere, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării.

**Ghidul solicitantului** - conform dispozițiilor OUG nr. 23/2023, cu modificările și completările ulterioare, reprezintă documentul asimilat celui prevăzut la art. 73, alin. (3) din Regulamentul (UE) nr. 1060/2021, cu modificările și completările ulterioare, emis de autoritatea de management, care stabilește condițiile acordării sprijinului financiar în cadrul unui apel de proiecte.

**Indicatori de etapă** — conform dispozițiilor OUG nr. 23/2023, cu modificările și completările ulterioare, reprezintă reperele cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta realizarea unor activități sau subactivități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare.

**Indicator de realizare** – conform prevederilor Regulamentului (UE) nr. 1060/2021, cu modificările și completările ulterioare, reprezintă un indicator de măsurare a rezultatelor specifice ale intervenției.

**Indicator de rezultat** - conform prevederilor Regulamentului (UE) nr. 1060/2021, cu modificările și completările ulterioare, reprezintă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii.

**Lider de parteneriat** – conform prevederilor OUG nr. 133/2021, cu modificările și completările ulterioare, reprezintă un organism public sau privat care iniţiază un proiect, solicită finanţare pentru acesta în scopul implementării în asociere cu alte entităţi şi semnează contractul de finanţare.

**Lucrări de reabilitare** reprezintă lucrări fizice exprimate cantitativ, calitativ și valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare din care face parte imobilul

**Plan de monitorizare a proiectului** - conform dispozițiilor OUG nr. 23/2023, cu modificările și completările ulterioare, reprezintă planul inclus în contractul de finanțare, prin care se stabilesc indicatorii de etapă care se vor monitoriza de către autoritatea de management, după caz, pe parcursul implementării proiectului, modul de verificare a acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea și eficientizarea procesului de monitorizare a proiectelor de către autoritățile de management.

**Proiect** - conform dispozițiilor OUG nr. 23/2023, cu modificările și completările ulterioare, reprezintă ansamblul de activităţi şi acţiuni care sunt cuprinse într-o cerere de finanţare depusă în cadrul unui apel de proiecte şi care este supusă procedurilor de evaluare, selectare, contractare sau pentru care se încheie un contract de finanţare.

**Solicitant** - conform dispozițiilor OUG nr. 23/2023, cu modificările și completările ulterioare, reprezintă persoana juridică de drept public ori privat responsabilă cu iniţierea unui proiect, respectiv care a depus o cerere de finanţare în sistemul informatic MySMIS2021/SMIS2021+ în cadrul Programului Tranziție Justă 2021-2027, cofinanțat din Fondul pentru o tranziție justă.

**Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic;

**Imobil degradat / dezafectat / abandonat / neutilizat** - teren, cu sau fără construcții, din intravilan aflat într-o stare de paragină, neîngrijit, nesalubrizat, respectiv construcție aflată în ruină, dărăpănată, neutilizata Imobilul care face obiectul investiției nu trebuie să fie înscris la data depunerii cererii de finanțare ca fiind spațiu verde existent în documentele de proprietate și/sau în Registrul local al spațiilor verzi sau alte documente din bazele de date ale solicitantului, de exemplu documentații de urbanism.

**Investigare preliminară** - etapa de colectare a datelor și informațiilor disponibile privind situl potențial contaminat care oferă posibilitatea identificării surselor potențiale de contaminare, căi și receptori;

**Investigare detaliată** - ansamblul de metode și lucrări realizate în scopul confirmării prezenței, tipului și concentrației poluanților având rolul de a determina necesitatea și potențialul remedierii;

**Prioritizarea siturilor contaminate** - clasificarea siturilor contaminate în funcție de scorul de risc;

**Remedierea sitului contaminat** - acțiunile întreprinse în vederea reducerii concentrației poluanților sau de eliminare a acestora, astfel încât situl declarat contaminat ținând cont de utilizarea prezentă și viitoare să nu mai reprezinte un risc semnificativ pentru sănătatea umană și pentru mediu;

**Scorul de risc al sitului contaminat** - nivelul de risc potențial pentru sănătatea umană și mediu, asociat cu fiecare sit contaminat;

**Sit contaminat** - zonă definită geografic, delimitată în suprafață și în adâncime, în care, în urma raportului de investigare detaliată și evaluare a riscului, a fost confirmată prezența unor poluanți reprezentând un risc semnificativ pentru sănătatea umană și mediu. Coordonatele planimetrice ale punctelor caracteristice ale limitelor sitului contaminat sunt prezentate în Sistemul Național de Proiecție Stereografică 1970;

**Sit potențial contaminat** - zonă definită geografic afectată de activități antropice cu potențial de contaminare a solului și unde contaminarea nu a fost confirmată/evaluată. Coordonatele planimetrice ale punctelor caracteristice ale limitelor sitului contaminat sunt prezentate în Sistemul Național de Proiecție Stereografică 1970;

**Sit orfan** - sit potențial contaminat/contaminat al cărui deținător/poluator este necunoscut.

**Terenuri industriale dezafectate** – zone industriale abandonate sau insuficient utilizate din mediul urban care necesită o intervenție pentru a li se da o utilizare benefică.

**ELEMENTE DE CONTEXT**

## ***Informații generale Program***

Programul Tranziție Justă (PTJ) răspunde nevoilor definite la nivelul planurilor teritoriale pentru o tranziție justă (PTTJ), elaborate pentru județele Gorj, Hunedoara, Dolj, Galați, Prahova și Mureș, teritorii identificate în anexa D a Raportului de țară aferent anului 2020, pentru a fi sprijinite din Fondul pentru o Tranziție Justă (FTJ), în perioada 2021 - 2027.

PTTJ descriu impactul tranziției la neutralitatea climatică a teritoriilor vizate în contextul obiectivelor, politicilor și măsurilor prevăzute în *Planul Național Integrat în domeniul Energiei și Schimbărilor Climatice* (PNIESC) 2021 – 2030, prin care se asigură contribuția națională la atingerea țintelor Uniunii Europene (UE) privind energia și clima pentru 2030 și pentru neutralitatea climatică a economiei până în 2050.

PTJ a fost aprobat de Comisia Europeană prin decizia nr. [C(2022) 9125/02.12.202](https://mfe.gov.ro/wp-content/uploads/2022/12/6fe2fccf9139171821fba5e867dc3c13.pdf)2, fiind implementat de MIPE prin Autoritatea de Management (AM) pentru Programul Tranziție Justă și Organismele Intermediare (OI) din cadrul Agențiilor de Dezvoltare Regională (ADR), conform Acordurilor de delegare încheiate.

PTJ are ca obiectiv, în corelare cu strategiile de dezvoltare ale teritoriilor pentru perioada 2021 - 2027, sprijinirea unei diversificări economice durabile din punct de vedere al mediului, în special a sectorului antreprenorial productiv mic și mijlociu, inclusiv a antreprenorialului feminin, în vederea creșterii competitivității și capacității economiilor locale afectate de a genera locuri de muncă durabile, sigure și cu un nivel de salarizare atractiv.

PTJ 2021-2027 este structurat pe 7 priorități, fiind elaborate în acord cu obiectivul specific al UE de a permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris.

PTJ dispune de o alocare totală de 2,53 mld. euro (UE și BS) din care aproximativ 2,13 mld. euro fiind cofinanțarea din partea UE, iar diferența de 391 mil. euro reprezentând contribuția națională.

Informații suplimentare legate de PTJ 2021-2027 sunt disponibile pe pagina web a programului: <https://mfe.gov.ro/ptj-21-27/>

## ***Prioritatea/Fond/Obiectiv de politică/Obiectiv specific***

## 

Prezentul ghid se aplică pentru acțiuni care vizează reducerea poluării și generarea de locuri de muncă durabile prin reintroducerea în circuitul economico-socio-cultural a siturilor dezafectate rezultate din declinul și / sau transformarea unor sectoare economice.

Acest obiectiv va fi realizat, cu respectarea principiului poluatorul plătește, prin măsuri de investiții în remedierea sau decontaminarea și reconversia siturilor contaminate / imobile industriale dezafectate prin reintegrarea acestora în circuitul economico-socio-cultural prin proiecte de regenerare urbană sau prin valorificarea lor pentru infrastructuri verzi în județele Gorj, Hunedoara, Dolj, Galați, Prahova, Mureș.

Intervențiile propuse trebuie să se încadreze în următorul obiectiv specific și domeniu de aplicare a fondurilor mai jos menționate:

|  |  |
| --- | --- |
| **Obiectivul specific unic** | JSO8.1. A permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris. (FTJ) |
| **Fondul asociat** | FTJ oferă sprijin populației, economiilor și mediului din teritoriile care se confruntă cu provocări socioeconomice majore care decurg din procesul de tranziție către obiectivele Uniunii privind energia și clima pentru 2030, și către o economie a Uniunii neutră din punct de vedere climatic până în 2050.  FTJ sprijină obiectivul Investiții pentru ocuparea forței de muncă și creștere economică în toate statele membre. |

## ***Reglementări europene și naționale, cadrul strategic, documente programatice aplicabile***

* Regulamentul (UE) nr. 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) nr. 1056/2021 al Parlamentului European și al Consiliului din 24 iunie 2021 de instituire a Fondului pentru o tranziție justă, cu modificările și completările ulterioare;
* Decizia de pune în aplicare a Comisiei Europene C(2022) 9125/02.12.2022 de aprobare a programului “Tranziție Justă” pentru sprijin din partea Fondului pentru o tranziție justă în cadrul obiectivului „Investiții pentru ocuparea forței de muncă și creștere economică” pentru regiunile Dolj, Gorj, Hunedoara, Mureș, Prahova și Galați din România;
* LEGE nr. 74 din 25 aprilie 2019 privind gestionarea siturilor potențial contaminate și a celor contaminate;
* Ordinul ministrului mediului, apelor și pădurilor și al ministrului dezvoltării, lucrărilor publice și administrației nr. 267/346/20021 privind aprobarea Metodologiei de remediere a siturilor contaminate;
* H.G. nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă, cu modificările și completările ulterioare;
* O.U.G. nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobată cu modificări prin Legea nr. 231/2023, cu modificările și completările ulterioare;
* O.U.G. nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare;
* O.U.G. nr. 66/2011 privind prevenirea, constatarea şi sancționarea neregulilor apărute în obținerea și utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
* Ordonanța Guvernului nr. 80/2001 (actualizată) privind stabilirea unor normative de cheltuieli pentru autoritățile administrației publice și instituțiile publice, aprobată cu modificări prin Legea nr. 247/2002, cu modificările și completările ulterioare;
* Legea nr. 69/2016 privind achizițiile publice verzi și Ordinul nr. 1068/2018 pentru aprobarea Ghidului de achiziții publice verzi care cuprinde cerințele minime privind protecția mediului pentru anumite grupe de produse și servicii ce se solicită la nivelul caietelor de sarcini;
* Ordinul ministrului investițiilor și proiectelor europene nr. 1777/2023 privind aprobarea conținutului/modelului/ formatului/structurii cadru pentru documentele prevăzute la art. 4, alin. (1) teza întâi, art. 6, alin. (1) și (3), art. 7, alin. (1) și art. 17, alin. (2) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare;
* Ordinul ministrului investițiilor și proiectelor europene nr. 2041/2023 pentru aprobarea modelului Contractului de finanțare prevăzut la art. 14, alin. (2) din Ordonanța de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021 – 2027;
* DIRECTIVA 2004/35/CE A PARLAMENTULUI EUROPEAN ȘI A CONSILIULUI din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului

**Legislație DNSH**

* Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului;
* Regulamentul (UE) nr. 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
* Regulamentul Delegat (UE) 2021/2139 al Comisiei din 4 iunie 2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
* Ordinului ministrului mediului, apelor și pădurilor nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte*.*

# **ASPECTE SPECIFICE APELULUI DE PROIECTE**

Apelurile de proiecte prevăzute de prezentul ghid vor fi lansate în sistemul informatic MySMIS2021/SMIS2021+.

## **Tipul de apel**

Apelurile de proiecte sunt de tip **necompetitive, cu termen limită de depunere, derulate prin platforma electronică MYSMIS**.

Apelurile de proiecte sunt derulate prin platforma electronică MySMIS 2021, iar procesul de evaluare, selectare, contractare va fi realizat în conformitate cu prevederile secțiunii 8 la prezentul ghid.

Având în vedere specificul acțiunilor finanțate în cadrul prezentului ghid, apelurile de proiecte se vor lansa conform tabelului de mai jos:

| **Nr apel** | **Titlu apel** |
| --- | --- |
| PTJ/P1 | Sprijinului pentru ecologizarea și reconversia imobilelor afectate de activități economice în declin sau în transformare PTJ - **Prioritatea 1 Gorj** |
| PTJ/P2/ | Sprijinului pentru ecologizarea și reconversia imobilelor afectate de activități economice în declin sau în transformare PTJ - **Prioritatea 2 Hunedoara** |
| PTJ/P2/ | Sprijin pentru ecologizarea și reconversia imobilelor afectate de activități economice în declin sau în transformare, PTJ - **Prioritatea 2 Hunedoara ITI VALEA JIULUI** |
| PTJ/P3/ | Sprijinului pentru ecologizarea și reconversia imobilelor afectate de activități economice în declin sau în transformare PTJ **- Prioritatea 3 Dolj** |
| PTJ/P4/ | Sprijinului pentru ecologizarea și reconversia imobilelor afectate de activități economice în declin sau în transformare PTJ - **Prioritatea 4 Galați** |
| PTJ/P5/ | Sprijinului pentru ecologizarea și reconversia imobilelor afectate de activități economice în declin sau în transformare PTJ - **Prioritatea 5 Prahova** |
| PTJ/P6/ | Sprijinului pentru ecologizarea și reconversia imobilelor afectate de activități economice în declin sau în transformare PTJ - **Prioritatea 6 Mureș** |

Prevederile prezentului ghid sunt aplicabile tuturor apelurilor de proiecte mai sus menționate.

## ***Forma de sprijin (granturi; instrumentele financiare; premii)***

În cadrul prezentului ghid, forma de sprijin acordată este **grantul**, conform art. 52 și art. 53, alin. (1), lit. a) și d) din Regulamentul (UE) nr. 1060/2021. Finanțarea se va acorda în condițiile prevăzute insecțiunea 12din prezentul ghid.

## ***Bugetul alocat apelurilor de proiecte***

Bugetul total alocat prin Programul Tranziție Justă pentru prezentul apel este de **108.061.667** euro (alocare FTJ și cofinanțare națională).

Alocarea financiară indicativă pentru fiecare dintre apelurile de proiecte ce fac obiectul acestui ghid:

| **Denumire apel** | **Alocare indicativă (euro)**  **2021-2029** |
| --- | --- |
| Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 1 Gorj | 30.000.000 |
| Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 2 Hunedoara | 21.000.000 |
| Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 2 Hunedoara ITI VALEA JIULUI | 9.000.000 |
| Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 3 Dolj | 23.000.000 |
| Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 4 Galați | 9.149.467 |
| Sprijin pentru ecologizarea și reconversia imobilelor afectate de activități economice în declin sau în transformare, PTJ - Prioritatea 5 Prahova | 8.000.000 |
| Sprijin pentru ecologizarea și reconversia imobilelor afectate de activități economice în declin sau în transformare”, PTJ - Prioritatea 6 Mureș | 7.912.200 |
| **TOTAL** | **108.061.667** |

Alocarea în euro a apelului de proiecte se transformă în lei pentru introducerea datelor în SMIS la cursul InforEuro valabil la **luna octombrie, respectiv 1€ = ........ lei.**

Alocările indicative de mai sus, pot include unul sau mai multe apeluri de proiecte pentru fiecare prioritate în parte cu obiectivul „*Sprijin pentru ecologizarea și reconversia imobilelor afectate de activități economice în declin sau în transformare*” în limitele prevăzute de ghidul solicitantului, inclusiv în cazul relansării apelurilor de proiecte pentru diferența rămasă disponibilă.

## **Rata de cofinanțare**

În cadrul apelului lansat pentru fiecare dintre celelalte 6 Priorități, **contribuția** acordată prin Fondul Tranziție justă este **de 85% din valoarea cheltuielilor eligibile ale proiectului**.

Valoarea minimă a cofinanțării proprii din partea solicitantului/parteneriatului este stabilită în raport cu categoria declarată eligibilă în cadrul cestui apel de proiect, din cadrul căruia partenerul face parte, respectiv:

* **entitățile finanțate integral sau parțial din fonduri publice** – **2%** aplicată la valoarea eligibilă pe care o gestionează în cadrul proiectului;

În cazul proiectelor depuse în parteneriat:

1. contribuția proprie minimă a solicitantului/parteneriatului reprezintă o valoare obținută prin aplicarea procentului minim de contribuție proprie, la valoarea eligibilă angajată de respectivul solicitant/ parteneriat în cadrul proiectului.
2. modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în cadrul Acordului de parteneriat (Anexa 9).

În afara valorii eligibile a proiectului, orice altă cheltuială constituie cheltuială neeligibilă și va fi suportată de solicitantul finanțării.

Solicitantul și partenerii trebuie să facă dovada faptului că dispun de resursele necesare implementării optime a proiectului, în condițiile rambursării ulterioare a cheltuielilor eligibile, în conformitate cu prevederile legale aplicabile, precum și de costurile implicate de asigurarea caracterului durabil al proiectului.

## **Zona/zonele geografică(e) vizată(e) de apelul de proiecte**

Zona vizată de apelurile de proiecte reprezintă teritoriul administrativ al județelor corespunzător fiecărei priorități PTJ: Gorj, Hunedoara, Dolj, Galați, Prahova și Mureș.

Zona vizată de investițiile asociate apelurilor de proiecte reprezintă teritoriul administrativ al județului corespunzător priorității. Prin excepție, pentru apelul de proiecte Sprijin pentru ecologizarea și reconversia imobilelor afectate de activități economice în declin sau în transformare în județul Hunedoara, zona geografică vizată exclude teritoriul aferent unităților administrativ teritoriale ce fac parte din ITI Valea Jiului, fiind un apel dedicat pentru acesta.

În cazul apelului de proiecte Sprijin pentru ecologizarea și reconversia imobilelor afectate de activități economice în declin sau în transformare aferent pentru ITI Valea Jiului, locația de implementare a investiției este exclusiv cea asociată microregiunii Valea Jiului, în conformitate cu prevederile HG 901/13.07.2022 privind aprobarea Strategiei de dezvoltare economică, socială și de mediu a Văii Jiului, pentru perioada 2022-2030, respectiv Orașul Uricani, Municipiul Lupeni, Municipiul Vulcan, Orașul Aninoasa, Municipiul Petroșani, Orașul Petrila, inclusiv satele aparținătoare.

| **Denumire apel** | **Regiunile NUTS acoperite de apel** | **Imobile vizate prioritar de apelul de proiecte conform PTJ 2021-2027** |
| --- | --- | --- |
| PTJ/P1/....GJ Sprijin pentru ecologizarea și reconversia imobilelor afectate de activități economice în declin sau în transformare | Teritoriul unității administrativ teritoriale județ Gorj - RO412 - Gorj | Conform încadrării si inventarul siturilor contaminate AJPM Gorj |
| PTJ/P2/....HD Sprijin pentru ecologizarea și reconversia imobilelor afectate de activități economice în declin sau în transformare | Teritoriul unității administrativ teritoriale județ Hunedoara, RO423 – Hunedoara (inclusiv teritoriul cuprins în ITI Valea Jiului conform HG 901/13.07.2022) | Conform încadrării si inventarul siturilor contaminate AJPM Hunedoara |
| PTJ/P3/....DJ Sprijin pentru ecologizarea și reconversia imobilelor afectate de activități economice în declin sau în transformare | Teritoriul unității administrativ teritoriale județ Dolj - RO411 - Dolj | Conform încadrării si inventarul siturilor contaminate AJPM Dolj |
| PTJ/P4/... GL Sprijin pentru ecologizarea și reconversia imobilelor afectate de activități economice în declin sau în transformare | Teritoriul unității administrativ teritoriale județ Galați - RO224 – Galați | Conform încadrării si inventarul siturilor contaminate AJPM Galați |
| PTJ/P5/...PH Sprijin pentru ecologizarea și reconversia imobilelor afectate de activități economice în declin sau în transformare | Teritoriul unității administrativ teritoriale județ Prahova - RO316 – Prahova | Conform încadrării si inventarul siturilor contaminate AJPM Prahova |
| PTJ/P6/.... MS Sprijin pentru ecologizarea și reconversia imobilelor afectate de activități economice în declin sau în transformare | Teritoriul unității administrativ teritoriale județ Mureș - RO125 – Mureș | Conform încadrării si inventarul siturilor contaminate AJPM Mureș |

## **Acțiuni sprijinite în cadrul apelului**

Investițiile sprijinite prin prezentul apel de proiecte sunt intervențiile asupra unor imobile contaminate/degradate/dezafectate/abandonate/neutilizate/neîntreținute care sunt propuse spre a fi transformate și incluse în activități socio-culturale și activități dedicate comunității într-o abordare integrată, prin acțiuni de tipul:

a) crearea de spații publice noi;

b) menținerea/refacerea/introducerea de funcțiuni publice noi în zona supusă refacerii și reabilitării;

c) reconfigurarea și reorganizarea spațiilor publice;

d) refacerea și extinderea cadrului natural din spațiile publice: spații verzi publice cu acces nelimitat: parcuri, grădini urbane.

Sub-acțiunile vizate includ:

a. Remedierea sau decontaminarea și reconversia siturilor contaminate și reintegrarea acestora în circuitul economico-socio-cultural prin proiecte de regenerare urbană sau prin valorificarea lor pentru infrastructuri verzi;

b. Remedierea imobilelor industriale dezafectate prin reintegrarea acestora în circuitul economico-socio-cultural prin proiecte de regenerare urbană sau prin valorificarea lor pentru infrastructuri verzi.

Scopul intervențiilor răspunde obiectivului asumat al programului de a reducerea poluarea și de a genera de locuri de muncă durabile în zonele afectate de existența situri/imobile contaminate/potențial contaminate.

## **Grupul țintă vizat de apelul de proiecte**

Grupul țintă este reprezentat de întreaga populație a zonelor vizate de apelurile de proiecte în conformitate cu **secțiunea 3.5** din prezentul ghid.

Persoanele vizate de investiții sunt cele direct afectate de procesul de tranziție prin pierderea locului de muncă sau cele indirect afectate de tranziție din cauza competențelor neadecvate sau insuficient adecvate cererii, inclusiv cele care au ocupat un loc de muncă cu un nivel de pregătire de bază sau mediu, tinerii cu vârsta de până la 29 ani, persoanele cu vârsta de peste 55 de ani, femeile, membrii familiei monoparentale, membrii minorităților etnice și persoanele care se încadrează în categoria lucrătorilor defavorizați, a celor extrem de defavorizați și a lucrătorilor cu handicap.

## **Indicatori**

Monitorizarea proiectelor și evaluarea impactului intervențiilor sprijinite, inclusiv sub aspectul relansării apelurilor de proiecte se va realiza pe baza indicatorilor de program de realizare și de rezultat și în raport cu obiectivele și țintele stabilite la nivelul programului pentru fiecare prioritate în parte.

## **2.8.1Indicatori de realizare**

|  |  |  |  |  |  |
| --- | --- | --- | --- | --- | --- |
| Cod indicator | Denumire indicator | UM | Descriere indicator | Prioritate /Județ | Țintă 2029 |
| RCO38 | Suprafața de teren reabilitat care beneficiază de sprijin | Hectare (ha) | Suprafața asupra cărora au fost realizate intervenții destinate de regenerării / decontaminării / reabilitării | Prioritate 1/ Gorj | 74 |
| Prioritate 2/ Hunedoara | 74 |
| Prioritate 3/ Dolj | 57 |
| Prioritate 4/ Galați | 22 |
| Prioritate 5/ Prahova | 20 |
| Prioritate 6/ Mureș | 19 |
| **TOTAL** | **266** |

## **2.8.2 Indicatori de rezultat**

| Cod indicator | Denumire indicator | UM | Descriere indicator | Prioritate /Județ | Țintă 2029 |
| --- | --- | --- | --- | --- | --- |
| RCR52 | Sol reabilitat utilizat pentru zone verzi, locuințe sociale, activități economice sau alte utilizări | Hectare (ha) | Sol reabilitat utilizat pentru zone verzi, locuințe sociale, activități economice sau alte utilizări | Prioritate 1/ Gorj | 37 |
| Prioritate 2/ Hunedoara | 37 |
| Prioritate 3/ Dolj | 29 |
| Prioritate 4/ Galați | 11 |
| Prioritate 5/ Prahova | 10 |
| Prioritate 6/ Mureș | 10 |
| **TOTAL** | **134** |

Indicatorii de rezultat fac obiectul monitorizării performanțelor programului, având obiective și ținte stabilite la nivelul programului. La completarea cererii de finanțare în MySMIS, indicatorul de rezultat se va introduce în tabelul indicatorilor prestabiliți de rezultat (secțiunea Indicatori prestabiliți).

Nerespectarea indicatorilor, conduce la recuperarea proporțională a finanțării acordate, în conformitate cu prevederile contractului de finanțare și ale legislației în vigoare aplicabile.

Monitorizarea și verificarea respectării indicatorilor la nivel de proiect se realizează în condițiile contractului de finanțare.

La cererea de finanțare se va **Planul de monitorizare a indicatorilor de etapă,** documentul garanției a parcursul proiectului în vederea atingerii indicatorii de program **(Anexa 5)**.

Valorile pentru anul 2029 din tabele de mai sus nu pot fi modificate, fiind corelate cu estimarea alocării apelurilor de proiecte și indicatorii de program.

### ***2.8.3 Indicatori suplimentari specifici Apelului de Proiecte***

În cadrul prezentului apel nu sunt prevăzuți indicatori suplimentari specifici.

## ***Rezultatele așteptate***

Rezultatele așteptate în urma acordării sprijinului financiar în cadrul prezentelor apeluri de proiecte sunt:

reducerea poluării și generarea de locuri de muncă durabile prin reintroducerea în circuitul economico-socio-cultural a siturilor dezafectate rezultate din declinul și / sau transformarea unor sectoare economice.

Rezultate așteptate completează lista indicatorilor menționați la secțiunea 3.8.2 din ghid și sunt reflectați in planul de atingere al **indicatorilor de etapă** (planul de monitorizare).

## ***Operațiune de importanță strategică***

Operațiunile de importanță strategică finanțate prin prezentul ghid se referă la ecologizarea și valorificarea socio-culturală a unor exploatări miniere din Valea Jiului județului Hunedoara, în vederea reducerii poluării, creșterii atractivității zonei și generării de locuri de muncă durabile.

În cadrul operațiunilor de importanță strategică al căror cost total depășește 10.000.000 EUR, calculat la cursul Inforeuro valabil la data deschiderii apelului de proiecte se va avea în vedere organizarea unui eveniment sau a unei activități de comunicare, după caz, cu implicarea Comisiei și a AMPTJ în timp util. AMPTJ va invita la eveniment și reprezentanți ai Comisiei Europene.

## ***Investiții teritoriale integrate***

Prezentul ghid lansează un apel de proiecte dedicat masurilor de sprijin pentru ecologizarea și reconversia imobilelor afectate de activități economice în declin sau în transformare de pe teritoriul ITI Valea Jiului.

Pentru proiectele care urmează a fi implementate/dezvoltate în regiunea cuprinsă în Strategia de dezvoltare economică, socială și de mediu a Văii Jiului, pentru perioada 2022-2030 aprobată prin HG 901/2022, Solicitantul are obligația obținerii și anexării la cererea de finanțare a acordului/avizului emis de către Asociația pentru Dezvoltare Teritorială Integrată Valea Jiului, structura de guvernanță responsabilă cu implementarea și monitorizarea Strategiei ITI VJ, în conformitate cu art. 29 alin. (3) din Regulamentul (UE) nr. 1060/2021 în cadrul căruia este confirmată concordanța cu prioritățile și obiective Strategiei.

## **Dezvoltare locală plasată sub responsabilitatea comunității**

Nu se aplică acestor apeluri de proiecte.

## **Reguli privind ajutorul de stat**

Proiectele depuse nu intră sub incidența ajutorului de stat și nu pot fi generatoare de venit.

## **Reguli privind instrumentele financiare**

Nu se aplică acestor apeluri de proiecte.

## **Acțiuni interregionale, transfrontaliere și transnaționale**

Nu se aplică acestor apeluri de proiecte.

## **Principii orizontale**

Proiectul va implementa măsuri în ceea ce privește egalitatea de șanse, nediscriminarea pe criterii de gen, origine rasială sau etnică, religie sau convingeri, handicap, vârstă sau orientare sexuală, accesibilitate pentru persoanele cu handicap, cu respectarea drepturilor fundamentale și a Cartei Drepturilor Fundamentale UE. Se acordă o atenție deosebită grupurilor vulnerabile care sunt afectate în mod disproporționat de efectele adverse ale tranziției, cum ar fi lucrătorii cu handicap.

În procesul de pregătire, verificare, implementare și durabilitate a proiectului, solicitantul și, după caz, partenerii au obligația de a respecta legislația națională și comunitară aplicabilă în următoarele domenii:

* drepturile fundamentale ale omului așa cum sunt definite în Carta drepturilor fundamentale a Uniunii Europene;
* egalitatea de șanse între femei și bărbați;
* prevenirea și combaterea discriminării;
* drepturile persoanelor cu dizabilități așa cum sunt definite în Carta drepturilor persoanelor cu dizabilități, include și accesibilitatea;
* dezvoltarea durabilă;
* principiul de a nu prejudicia în mod semnificativ obiectivele de mediu;
* principiul poluatorul plătește.

**Principiul de a nu prejudicia în mod semnificativ obiectivele de mediu**

Acțiunile sprijinite în cadrul acestor apeluri nu au un impact semnificativ asupra celor 6 (șase) obiective de mediu:

1. atenuarea schimbărilor climatice;

2. adaptarea la schimbările climatice;

3. utilizarea durabilă și protejarea resurselor de apă și a celor marine;

4. tranziția la economia circulară, inclusiv prevenirea generării de deșeuri și reciclarea acestora;

5. prevenirea și controlul poluării;

6. protecția și refacerea biodiversității și a ecosistemelor.

Proiectul va prevedea măsuri în conformitate cu cerințele privind protecția mediului pentru promovarea dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ” obiectivele de mediu (DNSH). Astfel, în cadrul cererii de finanțare se vor prezenta măsurile ce vor fi cuprinse în cadrul proiectelor pentru a demonstra aplicarea principiului DNSH prin integrarea elementelor de promovare a obiectivelor de mediu în planurile de formare (de ex. reutilizare în vederea integrării principiilor privind economia circulară, a principiilor privind atenuarea schimbărilor climatice și adaptarea la schimbări climatice etc.).

**Principiul poluatorul plătește**

Proiectului va răspunde cerințelor privind prevenirea și repararea daunelor aduse mediului în aplicare în conformitate cu principiul „poluatorul plătește” prevăzut de tratat și cu principiul dezvoltării durabile. Potrivit acestui principiu, operatorul a cărui activitate a cauzat o daună asupra mediului sau o amenințare iminentă de producere a unei asemenea daune, trebuie să răspundă financiar pentru a-i determina pe operatori să adopte măsuri și să dezvolte practici menite să diminueze riscurile de producere a unor daune asupra mediului, astfel încât să se reducă expunerea la riscurile financiare asociate.

## **2.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

La nivelul tuturor investițiilor finanțate din PTJ este obligatorie respectarea principiului DNSH și a imunizării la schimbările climatice. Pentru aceasta, solicitanții trebuie să demonstreze că, în toate etapele de implementare ale proiectului este respectat principiul de a nu prejudicia în mod semnificativ.

*Imunizarea la schimbările climatice* reprezintă, în conformitate cu art. 2, alin. 42 din Regulamentul UE de stabilire a dispozițiilor comune nr. 2021/1060, un proces de prevenire a vulnerabilității infrastructurii la potențialele efecte pe termen lung ale schimbărilor climatice care respectă principiul „eficiența energetică înainte de toate”, precum și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050.

Respectarea principiului DNSH se va reflecta în actul de reglementare emis de autoritatea publică pentru protecția mediului, în conformitate cu art. 9, alin. (6) din Legea nr. 292/2018 privind evaluarea impactului anumitor proiecte publice și private asupra mediului. Astfel, solicitantul/liderul de parteneriat va prezenta toate efectele posibile asupra mediului ale proiectului și informațiile cuprinse în Lista de auto-evaluare DNSH, astfel încât să se evite suprapunerea evaluărilor.

Proiectele vor documenta și asigura **integrarea imunizării la schimbările climaticeîn toate etapele de implementare** prin stabilirea unor măsuri de atenuare a schimbărilor climatice și de adaptare laacestea, în conformitate cu prevederile *OMMAP nr. 269/2020[[1]](#footnote-1)* și prevederile Comunicării Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 acestea **reprezentând condiție de eligibilitate**.

Respectarea principiului DNSH constituie criteriu de evaluare, iar Lista de auto-evaluare DNSH va fi anexă la cererea de finanțare.

Verificarea îndeplinirii cerințelor minimale DNSH se va face prin:

* Anexa 3 la prezentul Ghid: Declarația unică;
* Anexa 6 la prezentul Ghid: Criterii de evaluare tehnică și financiară;
* Anexa 7 la prezentul Ghid: Grila de verificare a eligibilității cererilor de finanțare (în contactare)
* Analiza documentațiilor tehnico-economice (în funcție de caz): Studiului de fezabilitate, Documentației de Avizare a Lucrărilor de Intervenții (DALI), Proiectul Tehnic (PT).

## **2.18. Caracterul durabil al proiectului**

Caracterul durabil al proiectelor este definit în conformitate cu prevederile art. 65 din Regulamentul (UE) nr. 1060/2021 și se referă la menținerea activităților pe o perioadă de 5 ani, calculată de la efectuarea plății finale aferente proiectului, precum și a cerințelor potrivit cărora proiectul **NU va face obiectul uneia dintre următoarele situații:**

* modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.
* să mențină investiția realizată (asigurând mentenanța și serviciile asociate necesare).

Tot din perspectiva caracterului durabil , investițiile în imobile trebuie să asigure reducerea cantităților de deșeuri sau reutilizarea deșeurilor rezultate ca urmare a acțiunilor/activităților de remedierea sau decontaminarea și reconversia siturilor contaminate sau a unor imobile industriale dezafectate, precum și garanții privind manevrarea și depozitarea lor corespunzătoare.

În acest sens, solicitantul va semna **Declarația Unică (Anexa 3**la prezentul Ghid**)** prin care își va asuma respectarea cerințelor de mai sus.

După finalizarea perioadei de implementare, beneficiarului are obligația de a asigura sustenabilitatea și durabilitatea proiectului de minim 5 ani, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractul de finanțare și se menține obligația de le a pune la dispoziția AM PTJ, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

## **2.19. Acțiuni menite să garanteze egalitatea de șanse, de gen, incluziunea și nediscriminarea**

În ceea ce privește egalitatea de șanse și nediscriminarea (bazată pe motive precum: sexul, orientarea sexuală, handicapul, vârsta, rasa, originea etnică, naționalitatea şi religia sau convingerile), acestea implică detalierea modului în care proiectul abordează aceste elemente, atât în ceea ce privește politicile solicitanților în domeniul recrutării, în practica achizițiilor în cadrul proiectului, precum și în ceea ce privește facilitățile oferite, pentru anumite categorii defavorizate, în cadrul și prin proiectul propus a fi finanțat.

Pentru egalitatea de gen și nediscriminare se vor avea în vedere principiile:

• remunerare egală pentru muncă egală;

• egalitate de șanse și de tratament în materie de încadrare în muncă și de muncă;

• acțiuni pozitive pentru capacitarea femeilor și/sau a persoanelor cu dizabilități;

• combaterea tuturor formelor de discriminare.

Referitor la egalitatea de șanse, de gen și nediscriminare, proiectele trebuie să descrie și să demonstreze modul în care principiile de mai sus sunt promovate, prin detalierea măsurilor și instrumentelor prin care solicitantul/liderul de parteneriat va garanta aplicarea respectivelor principii.

## **2.20. Teme secundare (NA)**

Nu se aplică acestor apeluri de proiecte.

## **2.21. Informarea și vizibilitatea sprijinului din fonduri**

Solicitantul/liderul de parteneriat are obligația să prevadă în cadrul cererii de finanțare măsuri care să asigure o vizibilitate potrivită a obiectivelor, rezultatelor obținute etc. în conformitate cu prevederile modelului-cadru de contract de finanțare anexat, respectiv cu prevederile Regulamentului (UE) nr. 1060/2021, consolidat și cu prevederile Ghidului de Identitate Vizuală 2021-2027 (GIV), ce poate fi accesat la adresa <https://mfe.gov.ro/comunicare/strategie-de-comunicare/>.

În cadrul cererii de finanțare vor fi detaliate măsurile de vizibilitate, transparență și comunicare, conform cerințelor din Regulamentul (UE) de stabilire a dispozițiilor comune nr. 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Măsuri minime obligatorii de informare și publicitate aferente intervențiilor vizate de prezentul apel de proiecte

Cheltuielile cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

1. publicarea unui comunicat de presă/anunț de presă la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
2. materiale de informare/comunicare tipărite sau tipăribile sub formă digitală (pliante, rapoarte, broșuri de informare/ povești de succes, buletine informative, cărți etc.) ce vor avea pe prima copertă setul de însemne grafice obligatorii;
3. expunerea, de la începerea implementării fizice a operațiunilor care implică investiții fizice a unor plăci sau panouri permanente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX a Regulamentului UE de stabilire a dispozițiilor comune nr. 1060/2021 și informații privind respectivele operațiuni;
4. realizarea unui afiș cu dimensiunea minimă A3 sau un afișaj electronic echivalent (numai pentru proiectele care au o valoare sub 500.000 euro);
5. afișarea pe site-ul oficial de internet, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;
6. Realizarea unui portofoliu de fotografii pe parcursul desfășurării proiectului pentru a ilustra evoluția acestuia;
7. pentru proiectele al căror cost total depășește 10.000.000 euro, este obligatorie organizarea unui eveniment sau a unei activități de comunicare, după caz, cu implicarea Comisiei Europene și a AM PTJ în timp util.

Beneficiarul va pune la dispoziția AM PTJ informații care să permită monitorizarea și informarea cu privire la rezultatele obținute. Beneficiarul are obligația să pună la dispoziția AM PTJ/OIPTJ și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

În cazul în care beneficiarul nu își respectă obligațiile ce îi revin și în cazul în care nu ia măsuri de remediere, AM PTJ va putea aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu Regulamentul (UE) nr. 1060/2021 art. 50, alin (3).

# 4. INFORMAȚII ADMINISTRATIVE DESPRE APELUL DE PROIECTE

## **4.1. Data deschiderii apelului de proiecte**

Data deschiderii apelurilor de proiecte reprezintă data publicării prezentului ghid pe site-ul <https://mfe.gov.ro/ptj-21-27/>.

## **4.2. Perioada de pregătire a proiectelor**

Perioada de pregătire reprezintă perioada de la data deschiderii apelului de proiecte până la data închiderii apelului de proiecte în aplicația MYSMIS.

## 4.3. Perioada de depunere a proiectelor

### **4.3.1. Data și ora pentru începerea depunerii de proiecte**

Data de la care pot fi depuse cereri de finanțare: , orele în sistemul informatic MySMIS 2021/SMIS2021+.

### **4.3.2. Data și ora închiderii apelului de proiecte**

Data până la care pot fi depuse cereri de finanțare: , în sistemul informatic MySMIS 2021/SMIS2021+.

## **4.4. Modalitatea de depunere a proiectelor**

Cererile de finanțare împreună cu anexele aferente și documentele suport se depun exclusiv prin sistemul informatic MySMIS 2021/SMIS2021+, doar în intervalul menționat la **secțiunea 4.3** din prezentul Ghid.

Data depunerii cererii de finanțare este considerată data transmiterii formularului electronic al cererii de finanțare prin sistemul informatic MySMIS2021/SMIS2021+.

# **5.** **CONDIȚII DE ELIGIBILITATE**

Criteriile de eligibilitate și criteriile folosite pentru evaluarea și selectarea operațiunilor (proiectelor) au fost aprobate prin decizia **CMPTJ nr. 24/09.07.2024.**

Criteriile de eligibilitate pentru solicitant (liderul de parteneriat și partenerii) trebuie îndeplinite începând cu data depunerii cererii de finanțare, pe întreg procesul de evaluare, selectare, contractare, implementare, monitorizare, durabilitate, cu excepțiile prevăzute în cadrul prezentului Ghid și respectiv ale contractului de finanțare (după caz).

## **5.1. Eligibilitatea solicitanților**

Acolo unde este cazul, în înțelesul prezentului Ghid, atunci când se face trimitere la solicitant/beneficiar se înțelege întregul parteneriat (lider de parteneriat și parteneri).

Condițiile de eligibilitate ale solicitanților de fonduri externe nerambursabile fac obiectul declarației unice (**Anexa 3**la prezentul ghid), care se depune odată cu cererea de finanțare, urmând ca în situația în care proiectul este propus pentru contractare, solicitantul să facă, prin documente justificative, dovada îndeplinirii tuturor condițiilor de eligibilitate prevăzute de prezentul ghid, în condițiile și termenele stipulate de acesta.

Aplicația MySMIS2021/SMIS2021+ va genera declarația unică, care va fi completată individual, atât de către liderul de parteneriat, cât și de fiecare partener. Declarația unică este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz. Odată cu generarea și semnarea declarației unice, liderului de parteneriat și partenerilor li se aduce la cunoștință, în mod automat, prin sistemul informatic MySMIS2021/SMIS2021+, că în etapa de contractare au obligația de a face dovada celor declarate. Prin declarația unică, emisă pe propria răspundere, sub incidența prevederilor legale în vigoare privind falsul intelectual și falsul în declarații, liderul de parteneriat și partenerii confirmă îndeplinirea tuturor condițiilor de eligibilitate prevăzute de prezentul ghid.

De asemenea, odată cu transmiterea cererii de finanțare și/sau completarea declarației unice liderul de parteneriat și partenerii își exprimă acordul cu privire la utilizarea şi prelucrarea datelor cu caracter personal de către autoritatea de management sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.

Liderul de parteneriat și partenerii înțeleg că, în cazul nerespectării condițiilor de eligibilitate conform prezentului ghid, oricând pe perioada procesului de evaluare, selectare și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în prezentul ghid vor fi aduse la cunoștința AM PTJ în termenul specificat în declarația unică, în caz contrar asumându-și riscul respingerii de la finanțare a proiectului.

### ***Cerințe privind eligibilitatea solicitanților și partenerilor***

Solicitantul trebuie să mențină respectarea tuturor criteriilor de eligibilitate de la data depunerii cererii de finanțare, pe întreg procesul de evaluare, selecție și contractare, în conformitate cu prevederile prezentului ghid, precum și pe perioada de durabilitate a contractelor de finanțare, în condițiile stipulate de acestea.

Fiecare membru al parteneriatului și/sau reprezentantul său legal nu se încadrează în niciuna dintre situațiile de excludere prezentate în declarația de eligibilitate (Anexa 3 la prezentul Ghid), care se depune odată cu cererea de finanțare, urmând ca în situația în care proiectul este evaluat și propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de prezentul ghid, în condițiile și termenele menționate de acesta.

Solicitantul trebuie să demonstreze că deține, după caz, următoarele drepturi asupra imobilelor ce fac obiectul proiectului:

• Dreptul de proprietate publică;

• Dreptul de administrare;

• Dreptul de superficie;

• Dreptul de folosință gratuită, pentru acele situații în care unitatea administrativă teritorială, inclusiv partenerii, nu au posibilitatea obținerii dreptului de proprietate sau de administrare/superficie, după caz.

Drepturile reale principale asociate proiectului se dovedesc la data depunerii cererii de finanțare, pe parcursul perioadei de evaluare, selecție, contractare și implementare și se mențin inclusiv pe perioada de implementare și respectiv pe perioada privind demonstrarea caracterului durabil al operațiunii, respectiv pe o perioadă de 5 ani de la plata finală.

AMPTJ/, sau după caz, OI PTJ sesizează organele de urmărire penală, atunci când constată că una sau mai multe declarații depuse de solicitant sunt false, inexacte sau conțin informații nereale incluse cu rea credință, care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

### **5.1.2 Categorii de solicitanți eligibili**

Solicitantul eligibil este **U**nitatea **A**dministrativ-**T**eritorială- UAT (județ, oraș, municipiu, comună), definită conform prevederilor OUG nr. 57/2019 privind Codul administrativ, cu modificările și completările ulterioare, din cele 6 județe vizate de apelurile prezentului Ghid, respectiv: Dolj, Gorj, Galați, Hunedoara, Mureș și Prahova.

### **Categorii de parteneri eligibili**

**Partenerii eligibili sunt:**

1. unitatea administrativ-teritorială (județ/oraș/municipiu/comună) și subdiviziuni ale unității administrativ-teritorială în care unitatea administrativ-teritorială este situată, definită conform prevederilor OUG nr. 57/2019 privind Codul administrativ, cu modificările și completările ulterioare.

### **5.1.4. Reguli și cerințe privind parteneriatul**

Proiectul poate fi implementat fie de către un solicitant unic (conform secțiunii 5.1.2.) sau în parteneriat cu entitățile eligibile menționate în secțiunea 5.1.3.

Pentru proiectele depuse ce urmează a fi implementate în parteneriat este necesară încheierea unui Acord de parteneriat, în conformitate cu modelul din Anexa 9 la prezentul ghid.

Acordul de parteneriat va detalia rolul fiecărui partener în implementarea proiectului, precum și, după caz, bugetul alocat pentru implementarea activității/activităților asumate de fiecare partener. Această detaliere reprezintă dovada contribuției minime proprii a fiecărei entități din parteneriat, în funcție de categoria din care face parte în cadrul parteneriatului și aplicată la valoarea eligibilă pe care urmează să o gestioneze în cadrul proiectului.

## **5.2. Eligibilitatea activităților**

### **5.2.1. Cerințe generale privind eligibilitatea activităților**

Activități eligibile în cadrul prezentului apel sunt în conformitate cu prevederile Programului Tranziției Justă și vizează măsuri de investiții în remedierea sau decontaminarea și reconversia siturilor contaminate / imobile industriale dezafectate prin reintegrarea acestora în circuitul economico-socio-cultural prin proiecte de regenerare urbană sau prin valorificarea lor pentru infrastructuri verzi.

Eligibilitatea unei activități nu este echivalentă cu eligibilitatea cheltuielilor efectuate pentru realizarea acelei activități, pentru trebuie îndeplinite condițiile privind rambursarea și plata acestora, inclusiv respectarea pragurilor prevăzute de ghidul solicitantului și a legislației în domeniul achizițiilor.

Pentru a fi eligibile, activitățile proiectului nu trebuie să fie finalizate fizic sau implementate integral înainte de depunerea cererii de finanțare, indiferent dacă au fost efectuate sau nu toate plățile aferente.

Activitățile demarate anterior depunerii cererii de finanțare vor fi realizate cu respectarea prevederilor legislației aplicabile, respectiv prevederile legale privind achizițiile publice, respectarea principiilor orizontale aplicabile FTJ, inclusiv DNSH. În acest sens, solicitantul declară pe proprie răspundere respectarea acestor elemente în cadrul Declarației unice, asumându-și riscul că ele să fie declarate neeligibile în urma verificărilor realizate ulterior semnării contractului de finanțare. În funcție de valoarea acestora, se poate decide inclusiv verificarea acestora în etapa de contractare.

### **5.2.2. Activități eligibile**

În cadrul acestor apeluri de proiecte sunt eligibile proiectele care dezvoltă și pun în practică ACTIVITĂȚI DE TIPUL:

* activităţi specifice de reabilitare şi ecologizare a siturilor contaminate (eliberare suprafaţă contaminată şi decontaminare a solului, inclusiv a apei freatice afectate, dacă este cazul), cu accent pe bio-decontaminare: cele mai importante categorii generale de lucrări/lucrări de remediere sunt: stabilizarea și formarea solului, amenajarea terenului, lucrări geotehnice și hidraulice, cartografiere, inspecții, întreținere, decontaminare/decontaminare a solului, demolări a infrastructurii existente, dezmembrari/demontare de specialitate etc.
* activităţi specifice de ecologizare/reabilitare/conservare a zonelor miniere, în vederea reabilitării, ecologizării și reconversiei imobilelor afectate de activitățile miniere, inclusiv activitățile de eliminare/depozitare conformă a materialelor rezultate din implementarea acestor activităţi (a nu se înțelege construirea de depozite)
* reconversia/reabilitatea pentru noi folosinţe economice / socio-culturale prin realizarea de investiții asociate (investiții în infrastructură și/sau dotări în funcție de funcționalitatea care poate fi conferită imobilului ecologizat).

Investiții pot viza lucrări de reabilitare, inclusiv de eficientizare a resurselor și activități de dotare a infrastructurii imobilelor ecologizate și/sau remediate.

1. **Lucrări de reabilitare** reprezintă lucrări fizice exprimate cantitativ, calitativ și valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare din care face parte imobilul.
2. **Lucrări de eficiență** a resurselor în sensul eficientizării consumului de utilități publice la clădirile existente inclusiv investiții în surse regenerabile pentru a obține energie verde necesară pentru consum propriu și, dacă este cazul, echipamente specifice pentru obținerea de energie verde în cogenerare.

**Investițiile în dotare** trebuie să fie justificate și să răspundă noii funcționalități economico – socio – culturale atribuite imobilului reabilitat și să asigure accesibilitate pentru comunitate (obiecte de inventar/mijloace fixe, sisteme IT pentru digitalizare, etc.)

Investițiile în decontaminarea terenurilor impun diminuarea grantului cu procentul de creștere a valorii terenului. Evaluările privind creșterea valorii terenului care rezultă din reabilitare trebuie să fie efectuate de către un expert ANEVAR.

**5.2.3. Activitatea de bază**

În cadrul prezentului ghid, activitatea de bază este definită astfel: „*Activitate de bază în cadrul unui proiect – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:*

a) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acestuia;

b) se regăsește în cererea de finanțare sub forma activităților eligibile obligatorii specificate în Ghidul Solicitantului;

c) nu face parte din **activitățile conexe**, așa cum sunt acestea definite în Ghidul Solicitantului;

d) bugetul estimat alocat activității sau pachetului de activități reprezintă minim 50% din bugetul eligibil al proiectului;

În cadrul acestui apel de proiecte~~,~~activitatea de bază trebuie să reprezinte minimum 70% din bugetul eligibil al proiectului.

**5.2.4. Activități neeligibile**

Sunt considerate neeligibile activitățile care nu au legătură directă cu activitățile incluse în secțiunea 5.2.2, nu îndeplinesc condițiile de eligibilitate și conformitate a activităților în corelare cu prevederile prezentului ghid, nu se încadrează în activitățile eligibile specifice fondului din care este cofinanțat PTJ, respectiv prezentului apel de proiecte, nu îndeplinesc criteriile de eligibilitate cu privire la obiectivele priorității și apelului de proiecte menționat în cadrul capitolului 5 din prezentul ghid, oricare dintre aceste condiții.

**Nu sunt eligibile** proiectele care prevăd doar investiții pentru dotarea imobilelor.

În cadrul apelurilor prevăzute de prezentul ghid **sunt neeligibile activitățile** generatoare de venit.

## **5.3.** **Eligibilitatea cheltuielilor**

Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării operațiunilor, **între 1 ianuarie 2021** și **31 decembrie 2029** cu respectarea prevederilor de la **secțiunea 5.3.3** din prezentul ghid. În acest caz, sunt eligibile cheltuielile care contribuie la atingerea indicatorilor de proiect, cu condiția demonstrării legăturii cu cerințele de eligibilitate stabilite prin prezentul Ghid.

Solicitantul trebuie să aibă în vedere faptul că eligibilitatea unei activități nu este echivalentă cu eligibilitatea tuturor cheltuielilor efectuate pentru realizarea acelei activități.

Având în vedere complementaritatea cu alte programe de finanțare, se va avea în vedere evitarea dublei finanțări.

Pentru rambursarea plaților in cadrul contractelor de finanțare, pentru a fi considerată eligibilă, o cheltuială trebuie să îndeplinească cumulativ următoarele condiții cu caracter general:

1. să respecte prevederile Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziție justă, precum și prevederile art. 14 alin (6), (7) (8) din Regulamentul (UE) 651/2014, respectiv Regulamentul Comisiei Europene nr. 1407/2013;
2. să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060, cu modificările și completările ulterioare;
3. să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG nr. 873/2022;
4. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG nr. 873/2022;
5. să fie în conformitate cu prevederile programului;
6. să fie în conformitate cu prevederile contractului de finanțare;
7. să fie rezonabilă și necesară realizării operațiunii;
8. să respecte prevederile legislației Uniunii Europene și legislației naționale aplicabile;
9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5 alin. (2) din HG nr. 873/2022;
10. să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului Uniunii, în privința eligibilității, regularității, gestiunii sau controlului operațiunilor și cheltuielilor.

### **5.3.1. Baza legală pentru stabilirea eligibilității cheltuielilor**

* Regulamentul (UE) nr. 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) nr. 1056/2021 al Parlamentului European și al Consiliului din 24 iunie 2021 de instituire a Fondului pentru o tranziție justă;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobată prin Legea nr. 231/2023, cu modificările și completările ulterioare;
* HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european plus, Fondul de coeziune și Fondul pentru o tranziție justă.

Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG nr. 133/2021 precum şi a normelor de aplicare a OUG nr. 133/2021 aprobate prin HG nr. 829/2022, cu modificările și completările ulterioare.

### **5.3.2. Categorii și plafoane de cheltuieli eligibile**

A. Cheltuieli eligibile directe

 cheltuielile efectuate pentru proiectare (ex. studii, documentații-suport și cheltuieli pentru obținerea de avize, acorduri și autorizații, expertizare tehnică, certificarea performanței energetice și auditul energetic al clădirilor);

 cheltuielile efectuate pentru obținerea/ actualizarea documentațiilor tehnico-economice (ex. documentația de avizare a lucrărilor de intervenție/ proiectul tehnic de execuție/ tema de proiectare/ studiul de prefezabilitare/ documentațiile tehnice necesare în vederea obținerii avizelor, acordurilor, autorizațiilor/verificarea tehnică de calitatea a proiectului tehnic și detaliilor de execuţie/ autorizația de construire (inclusiv avizele aferente acestora) etc.);

 cheltuielile aferente lucrărilor de investiții (de ex.: reabilitare/ modernizare);

 cheltuieli cu asistență tehnică (asistență tehnică din partea proiectantului, dirigenția de șantier și asistența tehnică din partea coordonatorului în materie de securitate și sănătate potrivit prevederilor Hotărârii Guvernului nr. 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare);

 cheltuieli aferente marjei de buget și pentru constituirea rezervei de implementare pentru ajustare preț;

 comisioane, cote, taxe, cheltuieli pentru probe tehnologice și teste.

sunt eligibile începând cu data de 1 ianuarie 2021 pentru proiectele care vor fi selectate.

NB: Sunt eligibile inclusiv investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul atenuării schimbărilor climatice, conform prevederilor art. 7 alin. (1) lit. h) din Regulamentul (UE) 2021/1058 privind Fondul european de dezvoltare regională și Fondul de coeziune.

 cheltuieli cu dotare, cu echipamente medicale specifice pentru a crește gradul de accesibilitate a populației la serviciile publice de sănătate și a îmbunătăți calitatea serviciilor publice de sănătate prestate: – obiecte de inventar/ mijloace fixe necesare investiției și desfășurării activității medicale, echipamente medicale, sisteme și echipamente IT (hard și soft). Achiziționarea de materiale consumabile nu este cheltuială eligibilă, cu excepția situațiilor în care acestea sunt aferente testării/ calibrării/ funcționalității și pentru asigurarea funcționării, pentru o perioadă limitată de timp, a echipamentelor achiziționate. În sensul prezentului ghid, valoarea dotărilor include și valoarea estimată a lucrărilor necesare funcționării /autorizării acestora, acolo unde este cazul. Acestea sunt eligibile începând cu data aprobării cererii de finanțare.

B. Cheltuielile eligibile indirecte

Cheltuielile eligibile indirecte nu vor depăși 7% din valoarea totală a cheltuielilor eligibile directe – vezi si secțiunea de cheltuieli indirecte.

Pentru salarizarea personalului din structura responsabilă cu implementarea proiectului, se aplică prevederile LEGII-CADRU nr. 153 din 28 iunie 2017 privind salarizarea personalului plătit din fonduri publice, cu modificările și completările ulterioare.

Categorii de cheltuieli menționate la pct. 3.1., 3.4 și 3.5 sunt eligibile începând cu data de 1 ianuarie 2021 pentru proiectele care vor fi selectate.

În vederea verificării rezonabilității costurilor, pentru justificarea cheltuielilor directe cuprinse în bugetul proiectului este necesar să se prezinte lista surselor/ofertelor de preț pentru fiecare achiziție de bunuri/servicii, respectiv minimum două surse pentru fiecare achiziție de bunuri/servicii (oferte de preț, extrase din baze de date, internet, cataloage, orice alte surse verificabile și orice alte documente considerate necesare).

Taxa pe valoarea adăugată aferentă cheltuielilor eligibile este eligibilă pentru proiectele pentru care:

* costul total este mai mic de 5 000 000 EUR (inclusiv TVA);
* costul total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA.

### **5.3.3. Categorii de cheltuieli neeligibile**

Sunt considerate neeligibile următoarele categorii de cheltuieli:

1. cheltuieli cu penalități și dobânzi pentru împrumuturi, cu excepția celor referitoare la granturi acordate sub forma unei subvenții pentru rata dobânzii sau a unei subvenții pentru comisioanele de garantare;
2. achiziţionarea de terenuri şi/sau construcţii;
3. taxa pe valoarea adăugată („TVA”), cu excepțiile reglementate în prezentul ghid;
4. cheltuielile excluse de la finanțare potrivit art. 9 din Regulamentul (UE) nr. 1056/2021, cu modificările și completările ulterioare;
5. cheltuieli care intră sub incidența prevederilor art. 63, alin. (6) din Regulamentul (UE) nr. 1060/2021, cu modificările şi completările ulterioare;
6. cheltuielile care fac obiectul uneia dintre situațiile prevăzute la art. 65, alin. (1) și (2) din Regulamentul (UE) nr. 1060/2021, cu modificările şi completările ulterioare;
7. achiziția de echipamente și autovehicule sau mijloace de transport second hand;
8. amenzi, penalităţi, cheltuieli de judecată şi cheltuieli de arbitraj;
9. cheltuieli efectuate peste plafoanele specifice stabilite de AM PTJ prin ghidul solicitantului;
10. cheltuielile cu auditul proiectului;
11. cheltuielile pentru procurarea de bunuri care, conform legii, intră în categoria obiectelor de inventar;
12. cheltuieli aferente contribuției în natură;
13. cheltuieli cu amortizarea;
14. cheltuielile cu leasingul;
15. cheltuieli aferente concediilor medicale;
16. cheltuieli aferente unor drepturi de natură salarială (recompense și premii, tichete și vouchere, indemnizații primite la data încetării raporturilor de muncă, drepturi de hrană, sumele primite de salariat cu titlu de despăgubiri reprezentând contravaloarea cheltuielilor salariatului și familiei sale necesare în vederea revenirii la locul de muncă, precum și eventualele prejudicii suferite de acesta ca urmare a întreruperii concediului de odihnă);
17. alte cheltuieli care nu se regăsesc în categoria cheltuielilor eligibile conform prevederilor **secțiunii 5.3.2**.

### **5.3.4. Opțiuni de costuri simplificate. Costuri directe și costuri indirecte**

Tipurile de cheltuieli care se încadrează în categoria cheltuielilor directe și indirecte sunt detaliate în cadrul **secțiunii 5.3.2***.*

### **5.3.5. Opțiuni de costuri simplificate. Costuri unitare/sume forfetare și rate forfetare**

În cadrul apelurilor de proiecte lansate prin prezentul ghid **se aplică opțiunile de costuri simplificate, respectiv finanțare la rate forfetare, conform art. 53, alin. 1, lit. d) și art. 54, lit. a) din Regulamentul UE 2021/1060,** respectiv AM PTJ va **calcula costurile indirecte** prin aplicarea unei **rate forfetare de 7%** din costurile **directe eligibile**.

Decontarea costurilor directe se face pe baza cheltuielilor efectiv realizate pentru implementarea activităților eligibile, pe baza documentelor justificative, inclusiv financiar-contabile, în limita bugetului aprobat ca urmare a semnării contractului de finanțare.

Cheltuielile indirecte se decontează prin aplicarea ratei forfetare la valoarea cheltuielilor directe autorizate.

Pentru decontarea cheltuielilor indirecte nu este necesară prezentarea documentelor justificative. Liderul de parteneriat nu trebuie să detalieze cheltuielile indirecte în cererea de finanțare.

### **5.3.6. Finanțare nelegată de costuri**

Nu se aplicăapelurilor de proiecte

## **5.4. Valoarea minimă și maximă eligibilă/nerambursabilă a unui proiect**

Valoarea minimă eligibilă a unui proiecte este de 200.000 euro (cu TVA).

La stabilirea valorii maxime eligibile a proiectului se va avea în vedere încadrarea în alocarea financiară indicativa aferentă fiecăruia din cele 6 județe vizate de apelurile de proiecte conform **secțiunii 3.3** din prezentul ghid. În cadrul acestui apel de proiecte, la nivelul fiecărei Priorități pot fi depuse unul sau mai multe proiecte, până la atragerea întregii alocării.

## **5.5. Cuantumul cofinanțării acordate**

Se va avea în vedere cuantumul cofinanțării acordate, conform **secțiunii 3.4** din prezentul ghid.

## **5.6. Durata proiectului**

Perioada de implementare a activităților proiectului **nu trebuie să depășească 31 decembrie 2029.**

Perioada de implementare a activităților proiectului se referă atât la activitățile realizate înainte de depunerea cererii de finanțare (care nu trebuie să fie anterioare 01.01.2021), cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu HG nr. 873/2022 privind regulile de eligibilitate a cheltuielilor efectuate în cadrul operațiunilor finanțate în perioada de programare 2021—2027 prin FEDR, FSE Plus, FC și FTJ, una dintre condițiile de eligibilitate a cheltuielilor se referă la angajarea și plata cheltuielilor în condițiile legii, între 1 ianuarie 2021 și 31 decembrie 2029, cu respectarea perioadei de implementare stabilite prin contractul de finanțare.

Perioada de implementare a proiectului nu va include perioada de procesare a cererii de rambursare finale și efectuarea plății aferente acesteia.

## **5.7. Alte cerințe de eligibilitate a proiectului**

Proiectul este eligibil dacă:

1) Imobilele care fac obiectul proiectului sunt incluse în intravilanul unității administrativ-teritoriale. Se pot depune cereri de finanțare care să conțină mai multe locații/imobile destinate reabilitării siturilor industriale urbane și reintegrarea în circuit prin proiecte de regenerare urbană, creării/ extinderii infrastructurii verzi prin proiect, cu condiția ca fiecare dintre acestea să fie deținute de același solicitant.

2) Nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.

3) Nu a mai beneficiat de finanțare publică în ultimii 5 ani înainte de data depunerii cererii de finanțare, pentru același tip de costuri eligibile asociate acelorași intervenții realizate asupra aceleiași infrastructuri/ aceluiaşi segment de infrastructură şi nu beneficiază de fonduri publice din alte surse de finanțare (în cazul proiectului propus prin cererea de finanțare care implică execuția de lucrări de construcții, indiferent dacă se supun sau nu autorizării).

4) Prevede minim două tipuri de activități eligibile din GS, secțiunea Activități eligibile, în vederea reconversiei funcționale a spațiilor, respectiv în vederea transformării și reinventării spațiului public.

5) Proiectul prevede realizarea de proceduri pentru atribuirea de contracte de achiziții verzi pentru lucrări, echipamente și dotări, în conformitate cu prevederile legislației naționale și europene în domeniul achizițiilor verzi aplicabile și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, în proporție de minim 10% din numărul de proceduri pentru atribuirea de contracte de achiziții aferente activităților eligibile

# INDICATORI DE ETAPĂ

|  |  |
| --- | --- |
| **Indicator de etapă** | **Termen de implementare** |
| **Investigare sit și evaluare risc** | |
| Obținerea raportului de investigare preliminară și /sau, după caz detaliată | Conform calendarului proiectului și termenelor legale. |
| Obținere deciziei privind remedierea sitului contaminat | Conform calendarului proiectului și termenelor legale. |
| Obținerea certificatului de încheiere a lucrărilor de remediere | Conform calendarului proiectului și termenelor legale. |
| Obținerea deciziei de monitorizare post remediere | Conform calendarului proiectului și termenelor legale |
| **Lucrări de ecologizare / remediere și reconversia siturilor contaminate** | |
| Demararea achiziției contractului de achiziție (proiectare și / sau execuție lucrări) | Conform calendarului proiectului și termenelor legale. |
| Semnarea contractului de achiziție publică | Conform calendarului proiectului și termenelor legale. |
| Finalizare și recepție PT | Conform calendarului proiectului și termenelor legale. |
| Obținere autorizație de construire | Conform calendarului proiectului și termenelor legale. |
| Organizare de șantier funcțională | Conform calendarului proiectului și termenelor legale. |
| Monitorizarea și recepția lucrărilor in funcție de etapele/fazele acesteia | Conform calendarului proiectului și termenelor legale. |
| Finalizarea lucrărilor de execuție | Conform calendarului proiectului și termenelor legale. |
| **Investiții cu dotarea imobilului** | |
| Demararea achiziției contractului de achiziție (furnizare / servicii) | Conform calendarului proiectului și termenelor legale. |
| Semnarea contractului de achiziție publică | Conform calendarului proiectului și termenelor legale. |
| Recepția bunurilor / serviciilor achiziționate | Conform calendarului proiectului și termenelor legale. |
| Punerea in funcțiune a bunurilor/serviciilor achiziționate | Conform calendarului proiectului și termenelor legale. |
| **Indicatori referitori la execuției financiară a proiectului** | |
| Depunerea cererilor de rambursare conform graficului de rambursare | Conform calendarului proiectului și termenelor legale. |
| Depunerea cererii finale | Conform calendarului proiectului și termenelor legale. |

În vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare se stabilesc indicatorii de etapă pentru perioada de implementare a proiectului. Pe baza acestora se monitorizează și se evaluează progresul implementării proiectului și se stabilesc condițiile și documentele justificative pe baza cărora se verifică și se probează îndeplinirea acestora.

Indicatorii de etapă, precum și valorile țintelor finale ale indicatorilor de realizare și de rezultat care trebuie atinse ca urmare a implementării proiectului sunt cuprinși în planul de monitorizare. Pentru detalii referitoare la planul de monitorizare se va avea în vedere **secțiunea 8.9.3** din prezentul ghid.

Planul de monitorizare prin care sunt stabiliți indicatorii de etapă pentru perioada de implementare a proiectului este parte integrantă a contractului de finanțare. Pe baza indicatorilor de etapă se monitorizează și se evaluează progresul implementării proiectului în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați prin contractul de finanțare.

Conform OUG nr. 23/2023,cu modificările și completările ulterioare, indicatorii de etapă se raportează atât la stadiul pregătirii şi derulării procedurilor de achiziții, cât și la progresul execuției lucrărilor aferente activității de bază, precum și la stadiul financiar al proiectului.

Nota bene! În cazul în care toate achizițiile aferente activității de bază au fost finalizate până la data semnării contractului de finanțare, indicatorii de etapă se vor raporta doar la progresul execuției contractului/contractelor de lucrări și/sau la închiderea contractului/ contractelor de furnizare sau de servicii. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în Anexa 5 Plan de monitorizare la contractul de finanțare. Prin excepție de la această regulă, dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare.

Pentru neîndeplinirea indicatorilor de etapă se aplică prevederile OUG nr. 23/2023, cu modificările și completările ulterioare și prevederile contractului de finanțare.

# 7. COMPLETAREA ȘI DEPUNEREA CERERILOR DE FINANȚARE

## **7.1. Completarea formularului cererii**

Formatul cererii de finanțare MySMIS2021/SMIS2021+ cuprinde toate informațiile necesare pentru completarea corectă și completă a aplicației. Secțiunile cererii de finanțare se completează exclusiv în aplicația electronică MySMIS2021/SMIS2021+.

Cererea de finanțare este compusă din:

* Formularul cererii de finanțare, ale cărui secțiuni se completează exclusiv în aplicația MySMIS2021/SMIS2021+. Instrucțiunile, recomandările și clarificările privind modul de completare a secțiunilor sunt disponibile în cadrul aplicației MySMIS2021/SMIS2021+ la completarea fiecărei secțiuni în parte, precum și în **Anexa 1** la prezentul ghid.
* Anexele la formularul cererii de finanțare. Toate aceste documente vor fi încărcate în aplicația MySMIS2021, în format PDF, după ce au fost semnate digital.

Cererea de finanțare respecta modelul-cadru aprobat prin Ordinul ministrului investițiilor și proiectelor europene nr . 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art. 7 alin. (1) și art. 17 alin. (2) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 și care reprezintă **Anexa 1** la prezentul ghid, fiind personalizat pe tipul de proiecte ce urmează a fi depuse în cadrul apelurilor lansate prin prezentul ghid.

Certificarea aplicației va fi semnată numai de către reprezentantul legal al solicitantului/lider de parteneriat cu semnătură electronică extinsă, certificată în conformitate cu prevederile legale în vigoare.

Liderul de parteneriat are obligația de a completa cererea de finanțare cu toate informațiile necesare și de a anexa toate documentele solicitate la **secțiunea 7.4** din prezentul ghid, necesare pentru etapa de evaluare tehnico - financiară a proiectului, fiind responsabil pentru lipsa unora din aceste informații, documente sau anexe care poate conduce la decizii de respingere a cererii de finanțare în etapele de evaluare, selectare și contractare. Documentele se vor transmite în formatul care respectă cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și nu în ultimul rând, impactul asupra grupurilor țintă și sustenabilitatea proiectului. Astfel, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute de prezentul ghid și care sunt cuprinse în sistemul informatic MySMIS2021/SMIS2021+.

Completarea corectă și integrală a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de evaluare, selectare, contractare.

La cererea de finanțare liderul de parteneriat și partenerii anexează **declarația unică** prin care se confirmă îndeplinirea condițiilor de eligibilitate și a cerințelor de conformitate administrativă, precum și îndeplinirea celorlalte condiții prevăzute de Ghidul solicitantului.

În situația în care, după evaluarea tehnică și financiară, proiectul este propus pentru contractare, membrii parteneriatului trebuie să facă dovada îndeplinirii condițiilor de eligibilitate prevăzute de prezentul ghid și asumate prin declarația unică, în etapa de contractare, prin documente justificative, sub sancțiunea respingerii cererii de finanțare.

Pentru unele dintre anexele cererii de finanțare, acest ghid conține modele standard (ex: declarația unică).

Celelalte documente vor fi scanate, salvate în format .pdf, semnate digital și încărcate în sistemul informatic MySMIS, la completarea cererii de finanțare sau la contractare în conformitate cu cele menționate în cadrul prezentei secțiuni. Documentele încărcate în aplicația MySMIS/SMIS2021+, ca parte integrantă a cererii de finanțare, trebuie să fie lizibile și complete. Se recomandă, așadar, o atenție sporită la scanarea documentelor pentru a se asigura lizibilitatea.

Completarea cererii de finanțare în mod clar şi coerent va facilita procesul de evaluare. În acest scop, este necesar ca membrii parteneriatului să furnizeze informațiile într-o manieră concisă, dar completă, să prezinte date relevante pentru înțelegerea proiectului, acțiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

## ***7.2. Limba utilizată în completarea cererii de finanțare***

Cererea de finanțare trebuie să fie întocmită în limba română. Documentele redactate în altă limbă vor fi însoțite, în mod obligatoriu, de traducere legalizată sau autorizată.

Documentele încărcate în aplicația MySMIS, ca parte din cererea de finanțare, trebuie să fie lizibile și complete. Se recomandă o atenție sporită la scanarea anumitor documente de dimensiuni mari, ori care necesită o rezoluție adecvată pentru a asigura lizibilitatea.

## ***7.3. Metodologia de justificare și detaliere a bugetului cererii de finanțare***

Bugetul proiectului este cuprins în cererea de finanțare și este întocmit în lei, astfel încât să respecte formatul-cadru și conținutul minim aprobat prin Ordinul ministrului investițiilor și proiectelor europene nr. 1777/03.05.2023.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare, selectare, contractare.

Membrii parteneriatului au obligația de a completa cererea de finanțare cu toate informațiile necesare și documentele prevăzute în cadrul prezentului ghid, acesta fiind responsabil pentru lipsa unora din aceste informații, documente sau anexe care pot conduce la decizia de respingere a cererii de finanțare, în oricare dintre etapele procesului de evaluare, selectare, contractare, inclusiv în etapa de verificare a conformității administrative.

Membrii parteneriatului au obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.

Bugetul proiectului este cuprins în cererea de finanțare și are conținutul minim prezentat în **Anexa 2** la prezentul ghid și se generează în cadrul aplicației MySMIS2021/SMIS2021.

La întocmirea bugetului, membrii parteneriatului au în vedere faptul că valorile pe care se fundamentează bugetul trebuie să respecte prevederile art. 5, lit. d) și e) din Ordonanța de urgență a Guvernului nr. 66/2011. În elaborarea bugetului proiectului, solicitanții trebuie să aibă în vedere costurile necesare, indispensabile realizării proiectului, precum și corespondența cheltuielilor cu activitățile.

În completarea bugetului cererii de finanțare, membrii parteneriatului vor avea în vedere următoarele:

* toate costurile vor fi detaliate pe linii/sub-linii de buget aferente cheltuielilor eligibile directe/indirecte, precum și celor neeligibile și vor fi introduse cu două zecimale;
* aplicarea ratei forfetare pentru cheltuielile indirecte, de maximum 7% din cheltuielile directe eligibile;
* contribuția proprie la realizarea proiectului, care reprezintă diferența dintre valoarea totală a proiectului și valoarea finanțării nerambursabile acordate;
* suportarea în totalitate a cheltuielilor neeligibile ale proiectului.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale.

## ***Anexe și documente obligatorii la depunerea cererii***

Împreună cu cererea de finanțare solicitantul va depune următoarele documente:

1. **Documente privind identificarea reprezentantului legal[[2]](#footnote-2)  al membrilor parteneriatului**

Pentru reprezentantul legal al solicitantului/lider de parteneriat se va anexa, în mod obligatoriu, la cererea de finanțare, o copie a documentului de identificare. Atunci când sunt documente asumate de o persoană împuternicită în numele parteneriatului, conform celor de mai jos, se anexează un act de identificare inclusiv a persoanei împuternicite. Documentele trebuie să fie în termen de valabilitate.

1. **Mandatul special/ împuternicirea specială pentru semnarea (digitală) a certificării aplicației și transmiterea cererii de finanțare prin MYSMIS**

Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna în numele parteneriatului cererea de finanțare la depunerea în MySMIS, după cum nici declarațiile date în nume propriu de către reprezentantul legal al fiecărui membru al parteneriatului.

1. **Documentul prin care este desemnat/numit reprezentantul legal al solicitantului/lider de parteneriat și al partenerului;**
2. **Acordul de parteneriat (Anexa 9);**
3. **Declarația unică** (lider de parteneriat și parteneri) **Anexa 3**;

Odată cu generarea și semnarea declarației unice, liderul de parteneriat și partenerii nu mai sunt obligați să depună documente doveditoare, cu excepția acelor documente și anexe solicitate prin prezentul ghid care urmează a fi depuse împreună cu cererea de finanțare și care sunt evaluate în etapa de evaluare tehnică și financiară a proiectului. Membrii parteneriatului se angajează ca, în situația în care proiectul este admis la contractare, să prezinte toate documentele justificative pentru a face dovada îndeplinirii condițiilor de eligibilitate, în conformitate cu prevederile prezentului ghid, sub sancţiunea respingerii finanţării.

1. **Documente ce dovedesc dreptul de proprietate/ administrare;**
2. **Informare de la MM/ ANPM** referitoare la încadrarea sitului în inventarul siturilor contaminate, în alte documente normative similare, demersurile necesare pentru introducerea sitului în inventar, precum și actul normativ în vigoare care confirmă eligibilitatea sitului (acolo unde este cazul);
3. **Lista de auto-evaluare privind respectarea principiului DNSH** (lider de parteneriat);
4. **Declarație privind eligibilitatea TVA** conform legislației in vigoare (lider de parteneriat și parteneri);
5. **Raport privind rezonabilitatea costurilor** (**Anexa 8**), inclusiv documente justificative care au stat la baza estimării costului aferent produselor și/sau serviciilor (lider de parteneriat și parteneri);
6. **Tabel centralizator personal/posturi** pentru care se solicită rambursarea costurilor salariale (lider de parteneriat și parteneri) **Anexa 4;**
7. **Planul de monitorizare a proiectului** – lider de parteneriat (**Anexa 5)**;
8. **Documentațiile tehnico-economice elaborate, după caz** necesare pentru susținere proiectului care pot demonstra maturitatea acestuia, cum ar fi:
9. decizia privind remediere sitului contaminat;
10. studiul de fezabilitate și proiectul de remediere;
11. documentațiile tehnico-economice elaborate pentru proiect (SF/ DALI/ PT) ;
12. documentațiile tehnico-economice însoțite şi de planuri de amplasament sau planuri de situații şi alte documente prevăzute de legislația aplicabilă, însoțite de procesul verbal/alte documente care dovedesc recepția acestuia (este suficientă depunerea studiului de fezabilitate/documentației de avizare a lucrărilor de intervenție, după caz, pentru îndeplinirea cerinței minime de eligibilitate);
13. pentru cazul în care Proiectul tehnic a fost întocmit și recepționat, se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia. În acest caz nu se va depune documentația tehnică la nivel de SF/DALI;
14. pentru cazul în care elaborarea Proiectului tehnic a fost achiziționată împreună cu execuția lucrărilor, dar încă nu a fost finalizat, se va depune contractul pentru proiectare și execuție lucrări semnat, pentru justificarea maturității proiectului și notarea în etapa de evaluare tehnică și financiară;
15. părțile desenate aferente documentației tehnico-economice se depun scanat, fișiere tip PDF, conținând un cartuș semnat conform prevederilor legale; în cadrul documentației tehnico-economice trebuie oferite toate informațiile necesare referitoare la imobil, suprafața si drepturile asupra imobilului (teren și construcții) cu indicarea documentului prin care se face dovada dreptului în cauză (a se vedea și conținutul cadru aferent documentației tehnico-economice conform HG nr. 907/2016, cu modificările și completările ulterioare;
16. devizul general pentru proiectele de lucrări în conformitate cu HG 907/2016, cu modificările și completările ulterioare – a se vedea structura devizului general din legislația în vigoare privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții. Devizul general trebuie să prezinte data elaborării/actualizării, să fie semnat de către elaboratorul documentației tehnico-economice. Devizul general trebuie sa fie semnat și de reprezentantul legal sau de o persoană împuternicită special în acest sens;
17. autorizația de construire valabilă la data depunerii cererii de finanțare, emisă pentru solicitant/liderul de parteneriat sau partener, in acest caz, pentru obiectivul de investiții vizat de cererea de finanțare, nu este necesară şi nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire şi corespondența cu obiectivul finanțat şi la semnarea contractului de finanțare/emiterea deciziei de finanțare, după caz. Autorizația de construire va include în mod obligatoriu și lucrările de demolare/desființare, acolo unde este cazul;
18. autorizația de desființare/demolare, dacă este cazul;
19. hotărârea pentru aprobarea indicatorilor tehnico-economici ai obiectivului de investiții;
20. pentru toate achizițiile de echipamente și alte tipuri de achiziții, indiferent dacă au fost incluse sau nu în documentațiile tehnico-economice- cu excepția celor care fac obiectul costurilor indirecte se vor depune minim 2 oferte sau cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață echipamente, justificări ale costurilor, necesare în procesul de evaluare a rezonabilității costurilor;
21. certificatul de performanță energetică existent, după caz;
22. analiza privind imunizarea la schimbările climatice – conform orientărilor CE.

Documentațiile tehnico economice care sunt atașate cererii de finanțate vor fi însoțite de documentul care atestă acceptare/aprobarea acestuia.

## ***Aspecte administrative privind depunerea cererii de finanțare***

Pentru depunerea cererilor de finanțare prin platforma MySMIS2021, în conformitate cu prevederile prezentului ghid, solicitantul/lider de parteneriat va avea în vedere crearea unui cont de front office în cadrul aplicației respective. În acest sens, se vor avea în vedere instrucțiunile publicate la adresa<https://mysmis2021.gov.ro/>.

Cererile de finanțare vor fi completate în conformitate cu instrucțiunile menționate în **Anexa 1** la prezentul ghid și vor avea anexate toate documentele obligatorii solicitate la depunerea cererii de finanțare. De asemenea, a se vedea prevederile prezentului capitol cu privire la completarea cererii de finanțare.

Conformarea cu toate cerințele specifice formulate în ghidul solicitantului va avea în vedere următoarele aspecte:

1. existenta şi forma cererii de finanțare şi a anexelor,
2. încărcarea corespunzătoare a documentelor solicitate prin ghidul solicitantului, respectarea formei și conținutului acestora, inclusiv asigurarea asumării corespunzătoare și a valabilității documentelor.
3. alte aspecte administrative trebuie să fie conforme cu prevederile din ghidul solicitantului.

Aspectele administrative se vor verifica pe bază de declarație unică și/sau prin verificare digitalizată în conformitate cu prevederile prezentului ghid.

Cererea de finanțare și anexele la aceasta (inclusiv clarificările furnizate pe parcursul procesului de evaluare, selectare și contractare) trebuie să fie întocmite în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

## ***Anexele și documente obligatorii la momentul contractării***

Dacă proiectul este acceptat pentru finanțare (i.e. a parcurs cu succes etapa de evaluare tehnică și financiară), membrii parteneriatului vor trebui să prezinte în etapa de contractare următoarele documente:

1. **Documente care atestă drepturile reale principale** prevăzute de Codul Civil pentru imobilele unde se vor desfășura activitățile proiectului și/sau localiza echipamentele/dotările propuse a fi achiziționate prin proiect (lider de parteneriat și parteneri);

Documentele respective sunt cele care conform prevederilor legale în vigoare fac dovada transferului dreptului invocat în patrimoniul solicitantului.

Astfel se va depune, după caz:

* oricare dintre actele admise de lege ce atestă dreptul de proprietate și celelalte drepturile reale principale (dreptul de superficie; dreptul de uzufruct; dreptul de uz; dreptul de administrare; dreptul de concesiune; dreptul de folosință);
* copie act de proprietate /donație/ contract de superficie/ contract de uzufruct/ contract de concesiune/contract de folosință/ pe durata de implementare și sustenabilitate a proiectului etc.

1. **Declarațiile pe proprie răspundere și/sau acordul de parteneriat/hotărârea de aprobarea a proiectului și a cheltuielilor legate de proiect actualizate**, dacă au suferit modificări față de momentul depunerii cererii de finanțare (lider de parteneriat și parteneri); **Actul juridic prin care se conferă dreptul de administrare** pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare;
2. **Plan de amplasament vizat de OCPI**, pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale (*în cazul în care acestea nu sunt evidențiate în anexa la extrasul de carte funciară*);
3. **Certificatul de urbanism.** În situația în care solicitantul depune **Autorizația de construire** aferentă investiției, conform OUG nr. 23/2023, cu modificările și completările ulterioare, nu este necesară depunerea avizelor, acordurilor, certificatelor, autorizațiilor sau altor documente în baza cărora a fost emisă autorizația de construire, solicitantul asigurându-se de respectarea prevederilor art. 42 din Legea nr. 500/2002 privind finanțele publice și art. 44 din Legea nr. 273/2006 privind finanțele publice locale (a se vedea prevederile art. 6 (alin. (6), (7), (8), (9), (10)) din OUG nr. 23/2023).
4. **Hotărârea privind aprobarea indicatorilor tehnico-economici ai obiectivului de investiții;**
5. **Hotărârea de aprobare a proiectului (cererii de finanțare) și a cheltuielilor aferente, în conformitate cu ultima forma a bugetului rezultat în urma etapei de evaluare și selecție.**

În conformitate cu ultima formă a bugetului se va transmite ordinul/ decizia/ hotărârea de aprobare a proiectului şi a cheltuielilor aferente.

În hotărârea sus-menționată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/decontării ulterioare a cheltuielilor eligibile.

Hotărârea de aprobare a cererii de finanțare și a cheltuielilor aferente va conține următoarele informații minime:

* valoarea totală a proiectului (cererii de finanțare) <Titlu proiect>, în cuantum de <suma în cifre> lei (inclusiv TVA), din care valoare totală eligibilă <suma în cifre> lei şi valoare totală neeligibilă de <suma în cifre> lei;
* contribuția proprie în proiect a <.................>, reprezentând achitarea tuturor cheltuielilor neeligibile ale proiectului, cât și din cofinanțarea proiectului, reprezentând contribuția de minim 2 % din valoarea eligibilă a proiectului, în cuantum de <suma în cifre>, cu titlul <Titlu proiect>.

1. **Certificat de atestare fiscală**, referitor la obligațiile de plată la bugetul local, precum și la bugetul de stat din care să reiasă că solicitantul și-a achitat obligațiile de plată nete la bugetul de stat și respectiv bugetul local, în cuantumul stabilit de legislația în vigoare. Certificatul de atestare fiscală trebuie să fie în termen de valabilitate. În cazul parteneriatelor toți membrii parteneriatului vor prezenta acest document;
2. **Certificatul de cazier fiscal al solicitantului**. Certificatul de cazier fiscal trebuie să fie în termen de valabilitate, conform prevederilor art. 9 din alin. (7) din OG nr. 39/2015 privind cazierul fiscal, cu modificările și completările ulterioare. În cazul parteneriatelor toți membrii parteneriatului vor prezenta acest document;
3. C.V. Manager proiect și documente justificative (în cazul în care nu au fost depuse la momentul depunerii cererii de finanțare);
4. **Formularul** *Fișă de fundamentare. Proiect propus la finanțare/ finanțat din fonduri europene (cod 19);*
5. **Graficul cererilor de prefinanțare/plată/rambursare** – lider de parteneriat ;
6. **Documente statutare** lider de parteneriat și parteneri;
7. **Actul de împuternicire pentru semnare contract de finanțare** în numele parteneriatului (este obligatoriu doar în cazul împuternicirii);
8. Alte documente necesare a fi depuse ca urmare a finalizării procesului de evaluare tehnică și financiară.

În cazul în care anumite documente își pierd valabilitatea pe parcursul procesului de evaluare, prezintă erori materiale sau necesită modificare conform recomandărilor din etapa de evaluare tehnico - financiară, OI PTJ va solicita retransmiterea acestora în etapa de contractare.

Solicitantul (liderul de parteneriat și/sau oricare dintre parteneri) care, în etapa de contractare, până la termenul stabilit prin prezentul ghid (15 zile lucrătoare, calculat de la data primirii solicitării OI PTJ), nu fac dovada îndeplinirii condițiilor de eligibilitate conform declarației unice prezentate în etapa de depunere a cererii de finanțare, este declarat respins, iar contractul de finanțare nu este semnat.

## ***Renunțarea la cererea de finanțare***

În situația renunțării la solicitarea finanțării, solicitantul/liderul de parteneriat va trebui să completeze și să semneze o cerere pe care o va transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal/ persoana împuternicită desemnată de liderul de parteneriat în numele parteneriatului în mod expres prin mandat special/împuternicire specială.

Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selectare și contractare.

O cerere de finanțare retrasă de solicitant poate fi redepusă până la data închiderii apelului de proiecte.

# PROCESUL DE EVALUARE, SELECȚIE ȘI CONTRACTARE A PROIECTELOR

În cazul apelurilor de proiecte cu termen-limită de depunere, lansate prin prezentul ghid, durata totală a procesului de evaluare, selectare, contractare, până la semnarea contractului de finanțare, nu poate depăși 180 de zile calendaristice calculate de la închiderea apelului de proiecte.

În cazuri excepționale și pentru motive independente de solicitant, liderul de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

## ***8.1. Principalele etape ale procesului de evaluare, selecție și contractare***

Principalele etape ale procesului pe care îl parcurge cererea de finanțare de la depunere până la contractare sunt:

* Conformitate administrativă și eligibilitate - Declarație unică;
* Evaluare tehnică și financiară;
* Contractare.

După depunerea prin MySMIS2021/SMIS2021+, cererile de finanțare vor intra într-un proces necompetitiv de evaluare.

Recomandăm membrilor parteneriatului să studieze cu atenție cerințele de ordin administrativ și condițiile de eligibilitate, precum și criteriile/subcriteriile din grila de evaluare tehnică și financiară și în cadrul cererii de finanțare să descrie în mod clar și succint toate aspectele ce urmează a fi evaluate.

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în ghidul solicitantului, sunt asumate de membrii parteneriatului prin semnarea declarației unice.

Declarația unică se depune odată cu cererea de finanțare, urmând ca, în situația în care, după evaluarea tehnică și financiară a proiectului, acesta este propus pentru contractare, solicitantul/liderul de parteneriat să facă dovada îndeplinirii condițiilor de eligibilitate prevăzute de ghidul solicitantului, în etapa de contractare, prin documente justificative.

După finalizarea etapei de conformitate administrativă (prin semnarea Declarației Unice), solicitantul de finanțare este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară.

## ***8.2. Conformitate administrativă – DECLARAȚIA UNICĂ***

Verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generate de sistemul informatic MySMIS2021/ SMIS2021+.

După verificarea digitalizată anterior menționată, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.

Transmiterea unei cereri de finanțare este condiționată de completarea declarației unice (generate de MySMIS), prin care membrii parteneriatului declară că îndeplinesc toate condițiile de eligibilitate, respectiv de accesare a finanțării aplicabile apelului.

Verificarea îndeplinirii condițiilor de eligibilitate se realizează, pentru proiectele acceptate în urma evaluării tehnice și financiare, în etapa de contractare, în urma verificării informațiilor și documentelor transmise de liderul de parteneriat și parteneri în termenul prevăzut, prin prezentarea de documente cu valoare probantă, specificate în prezentul ghid. De asemenea, se vor interoga, după caz, bazele de date ale instituțiilor publice pentru obținerea informațiilor necesare confirmării condițiilor de eligibilitate, dacă aceste baze de date sunt accesibile.

În cazul în care liderul de parteneriat și partenerul, până la termenul stabilit prin prezentul ghid, nu fac dovada îndeplinirii condițiilor de eligibilitate și conformitate prin intermediul declarației unice prezentate la depunerea cererii de finanțare, sunt declarați respinși, iar contractul de finanțare nu va fi semnat.

OI PTJ sesizează organele de urmărire penală, atunci când constată indicii cu privire la faptul că una sau mai multe declarații/documente depuse de solicitanții la finanțare sunt false, inexacte sau conțin informații nereale furnizate cu rea credinta, care pot conduce la decizii eronate privind obținerea finanțării, în termenele prevăzute de legislația în vigoare aplicabilă, calculate de la data constatării acestor stări de fapt.

Pentru detalii cu privire la etapa de contractare și verificările asociate acesteia vă rugăm consultați **secțiunea 8.9** a prezentului ghid**.**

## ***8.3. Etapa de evaluare preliminară – dacă este cazul (specific pentru intervențiile FSE+)***

Nu se aplicăapelurilor de proiecte

## ***8.4. Evaluarea tehnică și financiară. Criterii de evaluare tehnică și financiară***

Toate proiectele depuse vor fi evaluate în vederea selectării acestora pentru finanțare, pe baza criteriilor privind relevanța, eficacitatea, eficiența, sustenabilitatea și a subcriteriilor specifice.

Sistemul de evaluare tehnico - financiară este de tipul “DA” sau “NU”, opțiune menționată în dreptul fiecărui subcriteriu, iar motivul încadrării în unul din cele două opțiuni va fi justificat corespunzător în câmpul de dedicat observațiilor din Grila de evaluare tehnică și financiară (**Anexa 6** la prezentul ghid).

Numai cererile de finanţare care au obţinut „DA” la toate subcriteriile din Grila de verificare evaluare tehnică și financiară vor trece în etapa de contractare, iar bifarea cu „NU” a unui subcriteriu din grilă conduce la respingerea cererii de finanțare. Evaluatorii pot formula recomandări care vor fi avute în vedere de către liderul de parteneriat și partener în etapa de contractare, sub condiția acordării finanțării (ex: modificări ale bugetului proiectului).

Evaluarea și selecția proiectelor depuse se va face în ordinea ,,primul venit, primul servit”, și sub rezerva încadrării în alocarea predefinită.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Evaluarea tehnică şi financiară se realizează de către comisiile de evaluare constituite la nivelul OI PTJ, în conformitate cu criteriile de evaluare tehnică şi financiară prevăzute în **Anexa 6** la prezentul ghid.

Înainte de etapa de verificare și evaluare propriu-zisă, este verificată existența anexelor obligatorii la depunerea cererii de finanțare, necesare realizării evaluării. Lipsa oricăruia dintre documentele (anexele) obligatorii care vizează un anumit criteriu/subcriteriu conduce la solicitarea de clarificări.

Pentru etapa de evaluare tehnică și financiară se pot solicita clarificări asupra documentelor/ informațiilor existente în cererea de finanțare și anexelor acesteia, cu termen de răspuns de maximum 5 zile lucrătoare de la data transmiterii solicitării, cu posibilitatea prelungirii termenului de răspuns, la cererea expresă și justificată a liderului de parteneriat.

Dacă în urma cererii de clarificări liderul de parteneriat nu răspunde în termenul stabilit și în conformitate cu cerințele formulate, evaluarea tehnică și financiară va fi realizată numai pe baza informațiilor și documentelor existente.

După finalizarea etapei de evaluare tehnică și financiară, inclusiv soluționarea contestațiilor OI PTJ responsabil, va publica Lista finală a proiectelor recomandate pentru finanțare în urma evaluării tehnice și financiare.

## ***8.5. Aplicarea pragului de calitate***

Nu se aplicăapelurilor de proiecte

## ***Aplicarea pragului de excelență***

Nu se aplicăapelurilor de proiecte

## ***Notificarea rezultatului evaluării tehnice și financiare***

Rezultatul evaluării tehnice și financiare se comunică solicitantului/liderului de parteneriat, prin intermediul sistemului informatic, indicându-se trecerea în etapa de contractare sau respingerea proiectului.

Proiectele respinse pot fi redepuse, cu condiția respectării termenului limită de depunere. Proiectele redepuse sunt considerate din punct de vedere procedural proiecte nou-depuse.

## ***Contestații***

Împotriva rezultatului evaluării tehnice și financiare, solicitantul poate formula contestație în conformitate cu prevederile prezentului ghid. În cazul admiterii contestației, OI PTJ poate iniția etapa de contractare, cu îndeplinirea tuturor condițiilor de acordare a finanțării. Proiectele respinse pot fi redepuse, cu condiția respectării termenului limită de depunere. Proiectele redepuse sunt considerate din punct de vedere procedural proiecte nou-depuse.

Se poate formula în scris contestație pe cale administrativă pentru rezultatul comunicat de OIPTJ, în termen de 30 de zile calendaristice, calculat de la data comunicării acestuia prin intermediul sistemului informatic MySMIS.

Comitetul de soluționare a contestațiilor poate solicita contestatorului-solicitant, informații și documente necesare pentru soluționarea contestației, cu respectarea principiilor tratamentului egal și nediscriminării.

Comitetul de soluționare a contestațiilor soluționează contestația în termen de 30 de zile calendaristice de la data înregistrării acesteia și emite o decizie motivată, care se comunică contestatorului-solicitant electronic, prin intermediul sistemului informatic MySMIS2021+/SMIS2021.

În cazul în care comisia va considera că documentele sau informațiile prezentate nu sunt suficiente, va putea solicita clarificări și documente suplimentare și va putea ține cont de acestea dacă au fost depuse în termenele și condițiile stabilite.

În cazul în care contestatarul nu prezintă motivele de fapt şi de drept, dovezile pe care se întemeiază contestația, aceasta nu are obiect de analiză și prin urmare se va respinge.

Contestația depusă poate fi retrasă oricând până la soluționarea acesteia, prin solicitarea în scris de retragere a contestației, prin intermediul sistemul electronic MySMIS2021+/SMIS2021. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

Decizia AMPTJ privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei de soluționare a contestației, liderul de parteneriat se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

## ***Contractarea proiectelor***

După finalizarea evaluării tehnice și financiare a cererilor de finanțare se demarează etapa de contractare.

### ***Verificarea îndeplinirii condițiilor de eligibilitate***

În etapa de contractare, în condițiile prezentului ghid, Solicitantului i se pot solicită, prin sistemul informatic MySMIS2021/SMIS2021+, să facă dovada celor declarate prin Declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate, în conformitate cu prevederile ghidului solicitantului.

Solicitantul transmite documentele solicitate în etapa de contractare, sub sancțiunea respingerii cererii de finanțare, în termen de 15 zile lucrătoare, calculat de la data primirii solicitării OIPTJ.

Intrarea în etapa de contractare este adusă la cunoștința liderului de parteneriat prin aplicația informatică MySMIS2021/SMIS2021+ pentru proiectele acceptate în urma evaluării tehnice și financiare.

Verificarea contractuală presupune analizarea respectării condițiilor de eligibilitate, în baza documentelor solicitate în acest sens, ca dovadă a celor declarate prin Declarația unică, respectiv a eventualelor clarificări solicitate în acest sens.

OI PTJ poate solicita dovada îndeplinirii oricăreia din condițiile de acordare a finanțării și poate solicita clarificări asupra oricărui aspect ce face obiectul Declarației unice. Dacă liderul de parteneriat și partenerii nu fac dovada îndeplinirii acestor condiții proiectul va fi respins.

Astfel, urmare a verificărilor respective, OI PTJ va emite decizia de aprobare a finanțării/decizia de respingere a finanțării. Decizia respectivă se comunică solicitantului/liderului de parteneriat prin sistemul informatic MySMIS2021/SMIS2021.

### ***Decizia de acordare/respingere a finanțării***

Ca urmare a verificării îndeplinirii condițiilor de eligibilitate, se va emite decizia de aprobare a finanțării, în baza căreia se va proceda la încheierea contractului de finanțare. Contractul de finanțare se generează de sistemul informatic MySMIS2021/ SMIS2021+ și se semnează numai în conformitate cu prevederile ghidului solicitantului.

Pentru proiectele respinse se emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute de ghid:

a. liderul de parteneriat și fiecare dintre parteneri nu fac dovada că cele declarate prin Declarația unică sunt conforme cu realitatea și corespund cerințelor din ghid;

b. membrii parteneriatului nu răspund în termenele prevăzute în etapa de contractare privind transmiterea documentelor în cadrul acestei etape și/sau termenul privind solicitarea de clarificări mai sus menționate.

Constatarea nerespectării oricărei condiții de accesare a finanțării, oricând după semnarea contractului de finanțare, conduce la rezilierea contractului și recuperarea finanțării acordate, în conformitate cu prevederile contractului de finanțare.

Împotriva deciziei de respingere a finanțării din cadrul etapei de contractare, solicitantul/liderul de parteneriat poate formula contestație pe cale administrativă, la AMPTJ în termen de 30 de zile calendaristice, calculat de la data transmiterii acesteia prin sistemul informatic MySMIS2021/SMIS2021+.

### ***Definitivarea planului de monitorizare a proiectului***

Planul de monitorizare a proiectului este parte integrantă a contractului de finanțare și cuprinde:

* indicatorii de etapă stabiliți pentru perioada de implementare a proiectului, pe baza cărora se monitorizează și se evaluează progresul implementării proiectului;
* condițiile și documentele justificative pe baza cărora se evaluează și se probează îndeplinirea indicatorilor de etapă, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare;
* valorile țintelor finale ale indicatorilor de realizare și de rezultat care trebuie atinse ca urmare a implementării proiectului.

Planul de monitorizare se completează prin raportare la indicatorii de etapă și țintele aferente fiecărei priorități din prezentul ghid. În plan se vor include și alți indicatori de etapă care contribuie la îndeplinirea țintelor indicatorilor de realizare și rezultat.

Indicatorii de etapă se corelează cu activitatea de bază și cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar autoritatea de management verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar.

Îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres.

Pentru confirmarea îndeplinirii indicatorului de etapă, autoritatea de management poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+:

* se emit atenționări automate către beneficiar și autoritatea de management, cu cel puțin 10 zile calendaristice înaintea termenului prevăzut pentru indicatorul de etapă;
* se notifică beneficiarul și autoritatea de management, cu privire la respectarea termenului stabilit pentru încărcarea documentelor justificative aferente unui indicator de etapă.
* se blochează posibilitatea de încărcare a documentelor, în cazul nerespectării termenului stabilit pentru încărcarea documentelor justificative aferente unui indicator de etapă. Ulterior, beneficiarul poate solicita, motivat, autorității de management deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar autoritatea de management înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM are dreptul să aplice, în funcție de analiza obiectivă și riscurile identificate, măsuri coercitive detaliate în contractul de finanțare.

Sumele respinse ca urmare a neîndeplinirii indicatorilor de etapă la termenele stabilite pot fi incluse de beneficiar și resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare, în decurs de 6 luni de la finalizarea primului an de implementare, din motive imputabile beneficiarului/liderului de parteneriat şi/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, autoritatea de management poate proceda la rezilierea contractului de finanțare, potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Planul de monitorizare al proiectului poate face obiectul unor modificări prin act adițional la contractul de finanțare.

### ***Semnarea contractului de finanțare /emiterea deciziei de finanțare***

Contractul de finanțare se generează de sistemul informatic MySMIS/SMIS+ și se semnează numai în format electronic de către reprezentantul legal/persoanele împuternicite din cadrul AM/OIPTJ și reprezentantul legal/persoanele împuternicite desemnate de liderul de parteneriat în numele parteneriatului constituit.

Finanțarea nerambursabilă acordată este stabilită în termenii și condițiile contractului de finanțare. Beneficiarul are obligația și responsabilitatea să asigure managementul și implementarea proiectului în concordanță cu prevederile contractului de finanțare, ale legislației europene şi naționale aplicabile.

Prin semnarea contractului de finanțare, beneficiarul se obligă să implementeze proiectul pe propria răspundere în conformitate cu prevederile contractului de finanțare (inclusiv anexele acestuia) şi ale legislației comunitare şi naționale în vigoare. Beneficiarul va fi singurul răspunzător în faţa AM/OIPTJ pentru îndeplinirea obligațiilor asumate prin contractul de finanțare, pentru implementarea proiectului şi pentru realizarea activităților, indicatorilor și obiectivelor acestuia, a indicatorilor de etapă prevăzute în cererea de finanțare.

În acest sens, beneficiarul are obligaţia de a respecta calendarul activităților prevăzut în cererea de finanțare, precum, de a asigura un management eficient al proiectului prin asigurarea resurselor umane şi materiale necesare implementării acestuia, inclusiv responsabilitatea unui management financiar riguros și asigurării resurselor financiare pentru cofinanțare și cheltuieli neeligibile, precum și pentru finanțarea cheltuielilor eligibile. Beneficiarul își asumă integral răspunderea pentru prejudiciile cauzate terților din culpa sa, pe durata contractului. MIPE/AM/OIPTJ vor fi degrevate de orice responsabilitate pentru prejudiciile cauzate terților de către beneficiar, ca urmare a executării contractului de finanțare, cu excepția celor care pot fi direct imputabile acestora.

Prin semnarea contractului de finanțare, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfășurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

Obligațiile asumate de beneficiar (liderul de parteneriat) nu exonerează partenerii de obligația implementării proiectului conform prevederilor acordului de parteneriat, a respectării prevederilor contractului de finanțare și a legislație aplicabile.

### ***Renunțarea la cererea de finanțare***

În situaţia renunțării la solicitarea finanțării, liderul de parteneriat va trebui să completeze și să semneze o cerere pe care o transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal al liderului de parteneriat/persoanele împuternicite de liderul de parteneriat în numele parteneriatului constituit în mod expres prin mandat special/împuternicire specială. Procedura de renunțare la cererea de finanțare depusă, se aplică pentru toate etapele procesului de evaluare, selectare, contractare.

# ASPECTE PRIVIND CONFLICTUL DE INTERESE

Încă de la elaborarea cererii de finanțare precum și pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese.

Obligațiile beneficiarilor privind respectarea prevederilor legale europene și naționale în vigoare sunt menționate la art. „11 Conflictul de interese și incompatibilități” din modelul contractului de finanțare, aprobat prin Ordinul ministrului investițiilor și proiectelor europene nr. 2041/2023 pentru aprobarea modelului Contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

# ASPECTE PRIVIND PRELUCRAREA DATELOR CU CARACTER PERSONAL

Măsurile de interoperabilitate, schimbul de date, prelucrarea datelor cu caracter personal se realizează de către autoritățile implicate în gestionarea fondurilor europene, în temeiul art. 4 din Regulamentul (UE) 2021/1060, cu modificările și completările ulterioare, exclusiv în legătură cu cererea de finanțare și contractul de finanțare în limitele de responsabilitate și pentru exercitarea responsabilităților și atribuțiilor care le revin în implementarea și managementul programelor finanțate în cadrul politicii de coeziune 2021-2027, care fac obiectul OUG nr. 23/2023, cu modificările și completările ulterioare. În acest sens, Declarația unică anexată cererii de finanțare, include prevederi referitoare la consimțământul privind prelucrarea datelor cu caracter personal.

Transmiterea cererii de finanțare reprezintă un acord ferm pentru părți în ceea ce privește gestionarea și prelucrarea datelor cu caracter personal primite în vederea îndeplinirii procesului de evaluare, contractare, în condițiile specificate la art. 4 din Regulamentul (UE) nr. 1060/2021, și în conformitate cu Regulamentul (UE) nr. 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr. 190/2018, cu modificările și completările ulterioare.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

Procesul de monitorizare se realizează pe baza contractului de finanțare și a anexelor la acesta având la baza Planul de monitorizare a proiectului, parte integrantă a contractului de finanțare.

În procesul de monitorizare a proiectelor se elaborează raportul de progres și raportul de vizită, al căror conținut-cadru se regăsește în cadrul Ordinului ministrului investițiilor și proiectelor europene nr. 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art. 7 alin. (1) și art. 17 alin. (2) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Procesul de monitorizare a proiectelor se realizează prin:

* 1. verificarea rapoartelor de progres disponibile în aplicația informatică MySMIS2021/SMIS2021+ și a documentelor justificative în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan;
  2. vizite de monitorizare care pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și post-implementare, pe perioada în care beneficiarul are obligația de a asigura caracterul durabil al proiectului;
  3. urmărirea și validarea îndeplinirii indicatorilor de etapă din planul de monitorizare a proiectului și pe baza documentelor justificative, inclusiv a informațiilor și documentelor care însoțesc raportul de progres și a constatărilor în urma vizitelor de monitorizare;
  4. analizarea stadiului implementării proiectelor în vederea modificării, suspendării, rezilierii/rezoluțiunii contractului de finanțare conform prevederilor contractuale.

OI/AM PTJ poate aplica măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul de finanțare.

## **11.1. Rapoartele de progres**

Rapoartele de progres (RP) au scopul de a prezenta în mod regulat informații tehnice și financiare privind stadiul implementării proiectului, problemele întâmpinate pe parcursul derulării și măsurile adoptate pentru soluționarea acestora.

RP se generează prin intermediul aplicației informatice MySMIS2021/SMIS2021+ de către beneficiar și se transmit trimestrial, în termen de 30 zile de la finalizarea perioadei de raportare.

Beneficiarul trebuie să transmită RP completate în formatul standard solicitat, prin care se vor raporta activitățile desfășurate în perioada de raportare, stadiul realizării indicatorilor, rezultatele parțiale/finale obținute la momentul raportării, a indicatorilor de etapă etc.

La fiecare raport de progres, beneficiarul va trebui să descrie modul în care proiectul respectă legislația în domeniul egalității de şanse, dezvoltarea obiectivelor de mediu, precum şi alte teme orizontale aplicabile.

OIPTJ monitorizează îndeplinirea indicatorilor stabiliți prin cererea de finanțare pentru măsurarea atingerii rezultatelor şi obiectivelor proiectului. Monitorizarea progresului implementării proiectului se realizează prin verificarea rapoartelor de progres şi a cererilor de rambursare transmise de către beneficiari și prin realizarea de vizite la faţa locului. OIPTJ care va efectua verificări la faţa locului prin sondaj, pe baza unei analize de risc.

OIPTJ şi/sau alte structuri care reprezintă AMPTJ/MIPE, cu atribuții de control/verificare/audit al finanțărilor nerambursabile pot efectua misiuni de control pe perioada de implementare a proiectului, cât şi pe întreaga durata a contractului de finanțare.

De asemenea, în procesul de monitorizare a proiectelor, OI/AMPTJ vor verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. Neîndeplinirea indicatorilor respectivi poate atrage după caz, aplicarea mecanismului de rețineri prevăzut în contractul de finanțare, în conformitate cu legislația specifică aplicabilă. De asemenea, în cazul neîndeplinirii unor indicatori de etapă,OI/ AMPTJ va stabili, împreună cu beneficiarul un plan de acțiuni pentru atingerea acestora și va monitoriza aplicarea respectivului plan.

## **11.2. Vizitele de monitorizare**

Scopul vizitelor de monitorizare este de a evalua îndeplinirea indicatorilor, atingerea obiectivelor și a rezultatelor asumate de către beneficiar prin cererea de finanțare prezentată în anexa la contractul de finanțare, precum și modul în care beneficiarul respectă prevederile contractuale.

Vizitele de monitorizare pot fi la fața locului, periodice sau de tip ad-hoc și ex post atât în perioada de implementare, cât și pe perioada pe care beneficiarul/liderul de parteneriat are obligația de a asigura caracterul durabil al operațiunilor. Frecvența vizitelor de monitorizare la fața locului se va stabili prin planificarea anuală de vizite în funcție de perioada de implementare a proiectului.

Raportul de vizită se elaborează de OI/AMPTJ, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului. În cazul în care nu este disponibilă funcția în MYSMIS, raportul se elaborează olograf, urmând a se încarca ulterior în MySMIS.

## **11.3. Mecanismul specific indicatorilor de etapă. Planul de monitorizare**

AMPTJ/OI PTJ va monitoriza îndeplinirea indicatorilor de etapă și va colabora cu beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În intervalul dintre doi indicatori de etapă consecutivi, OI/AMPTJ monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Prin sistemul informatic MySMIS2021/SMIS2021+ se notifică beneficiarul și autoritatea de management cu privire la respectarea termenului stabilit pentru încărcarea documentelor justificative aferente unui indicator de etapă. Vă rugăm să consultați prevederile modelului de contract de finanțare anexat la prezentul ghid cu privire la măsurile și condițiile pe care AMPTJ le are în vedere pentru situațiile legate de neîndeplinirea indicatorilor de etapă.

În situația nerealizării indicatorilor de etapă, autoritatea de management adoptă și implementează, în funcție de riscurile identificate, acțiuni și măsuri de monitorizare consolidată. Acestea sunt incluse în cadrul contractului de finanțare.

Sumele respinse de la plată în condițiile mecanismului specific indicatorilor de etapă pot fi incluse de beneficiar și resolicitate la plată, în condițiile îndeplinirii indicatorului asociat, în prima cerere de rambursare depusă după îndeplinirea respectivului indicator de etapă.

Neîndeplinirea unui indicator de etapă și măsurile pe care le poate aplica autoritatea de management nu au natura și implicațiile unei nereguli sau unei fraude, așa cum sunt acestea definite la art. 2 alin. (1) lit. a) și b) din OUG nr. 66/2011, aprobată cu modificări și completări prin Legea nr. 142/2012, cu modificările și completările ulterioare. Vă rugăm să aveți în vedere și **secțiunea 8.9.3** la prezentul ghid**.**

# ASPECTE PRIVIND MANAGEMENTUL FINANCIAR

Eligibilitatea cheltuielilor aferente implementării unui proiect se verifică de către autoritatea de management, iar plăţile se efectuează numai dacă sunt îndeplinite cumulativ condițiile de eligibilitate prevăzute în Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, în termenele prevăzute în OUG nr. 133/2021, cu modificările și completările ulterioare.

Cheltuielile sunt considerate eligibile dacă sunt în conformitate cu: legislația națională și europeană aplicabilă, cu dispozițiile prezentului Ghid, sunt cuprinse în cererea de finanțare şi sunt efectuate în termenii şi condiţiile contractului de finanțare.

De asemenea, cheltuielile sunt considerate eligibile numai dacă au fost efectuate cu respectarea legislației privind achizițiile publice, Regulamentul Consiliului (CE, EURATOM) nr. 2988/1995, privind protecția intereselor financiare ale Comunităților Europene, cu modificările și completările ulterioare, OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare, Hotărârii Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr.66/2011 privind prevenirea, constatarea, și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.

Finanțarea va fi acordată, în baza cererilor de prefinanțare/plată/rambursare și transmise prin sistemul informatic MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

În implementarea operațiunilor Beneficiarul trebuie să dețină fie un sistem contabil separat, fie o contabilitate analitică pentru toate tranzacțiile aferente proiectului.

## ***12.1. Mecanismul cererilor de prefinanțare***

Prefinanțarea reprezintă sumele transferate în urma încheierii contractului de finanțare, în tranșe, către liderul de parteneriat/parteneri pentru cheltuielile necesare implementării proiectelor finanțate din fonduri europene, fără depășirea valorii totale eligibile a contractului de finanțare, în condițiile prevăzute de OUG nr. 133/2021, cu modificările și completările ulterioare și a normelor metodologice aferente, aprobate prin HG nr. 829/2022. Prefinanțarea se poate solicita doar în perioada de implementare a contractului de finanțare.

În conformitate cu prevederile O.U.G. nr.133/ 2021, beneficiarilor li se acordă prefinanţare în tranşe de maximum 10% din valoarea eligibilă a contractului de finanţare, fără depăşirea valorii totale eligibile a acestuia.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Prefinanțarea care poate fi solicitată de către unul din parteneri este proporțională cu sumele aferente activităților acelui partener din valoarea totală eligibilă a contractului de finanțare.

Liderul de parteneriat depune cererea de prefinanțare, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului de finanțare și prevederilor acordului de parteneriat, parte integrantă a acestuia/acesteia.

Liderul de parteneriat/partenerii au obligația restituirii integrale/parțiale a prefinanțării acordate, în cazul în care aceștia nu justifică prin cereri de rambursare. AM PTJ are obligația să asigure recuperarea sumelor acordate ca prefinanțare până la cererea de rambursare finală.

Conform prevederilor art.18, alin.(7) din O.U.G. nr. 133/2021, cu modificările și completările ulterioare, liderul de parteneriat care a depus o cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăși durata contractului de finanțare.

În cazul proiectelor implementate în parteneriat, pentru care cererea de prefinanțare a inclus sume aferente activităților unuia sau mai multor parteneri, liderul de parteneriat poate solicita acordarea unei noi tranșe de prefinanțare care să cuprindă sume destinate exclusiv realizării activităților liderului de parteneriat/partenerului/partenerilor dacă au fost deja depuse una sau mai multe cereri de rambursare prin care fiecare justifică minimum 50% din tranșa anterioară proprie de prefinanțare acordată.

## ***12.2. Mecanismul cererilor de plată***

Beneficiarii pot opta pentru utilizarea mecanismului decontării cererilor de plată, conform OUG nr. 133/2021, cu modificările și completările ulterioare și a normelor metodologice aferente, aprobate prin HG 829/2022. Cererea de plată reprezintă cererea depusă de un beneficiar, prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor, a statelor/centralizatoarelor pentru acordarea burselor, subvențiilor şi onorariilor.

Pentru proiectele implementate în parteneriat, liderul de parteneriat depune cererea de plată, iar autoritatea de management virează, după efectuarea verificărilor, valoarea cheltuielilor autorizate în conturile liderului de parteneriat/partenerilor care le-au angajat, fără a aduce atingere contractului de finanțare și prevederilor acordului de parteneriat, parte integrantă a acestuia/acesteia.

Sumele virate liderului de parteneriat/partenerului pe baza cererilor de plată nu pot fi utilizate pentru o altă destinație decât cea pentru care au fost acordate. Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Pentru cererile de plată depuse, liderul de parteneriat are obligația transmiterii de cereri de rambursare aferente cererilor de plată prin care se justifică utilizarea sumelor plătite.

Beneficiarii au obligația de a achita integral contribuția proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

În cazul în care, în urma autorizării cererii de rambursare aferente cererii de plată, se constată că valoarea cheltuielilor eligibile este mai mică decât valoarea cheltuielilor autorizate prin cererea de plată, se solicită restituirea sumei cheltuielilor neeligibile identificate.

În conformitate cu principiul bunei gestiuni financiare, în situația în care nu există posibilitatea recuperării sumelor provenite din debite/corecții rezultate în urma verificării cererilor de rambursare, se diminuează corespunzător plățile aferente cererii de plată, în aceste situații beneficiarul suportând din surse proprii valoarea acestor sume.

## ***12.3. Mecanismul cererilor de rambursare***

Cererea de rambursare reprezintă cererea depusă de un beneficiar/lider de parteneriat prin care se solicită autorității de management virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării. Mecanismul cererilor de rambursare se realizează în conformitate cu prevederile OUG nr. 133/2021, cu completările si modificările ulterioare și a normelor metodologice aferente, aprobate prin HG nr. 829/2022.

Liderul de parteneriat/partenerul răspund de legalitatea, realitatea și regularitatea cheltuielilor, în caz contrar sunt aplicabile prevederile OUG nr. 66/2011 cu modificările și completările ulterioare pentru acele categorii de cheltuieli care nu respectă dispozițiile legale privind legalitatea, realitatea și regularitatea.

Nerespectarea de către liderul de parteneriat/parteneri a prevederilor legislației naționale/comunitare aplicabile în domeniul achizițiilor conduce la neeligibilitatea cheltuielilor astfel efectuate sau aplicarea de corecții financiare/reduceri procentuale conform legislației în vigoare.

Rambursarea către liderul de parteneriat/parteneri se realizează în condițiile și pe baza documentelor prevăzute prin contractele de finanțare, cu respectarea prevederilor legislației privind eligibilitatea cheltuielilor.

Autoritatea de management verifică cheltuielile declarate de liderul de parteneriat/parteneri în cererea/cererile de rambursare depusă/depuse, în scopul autorizării cheltuielilor eligibile, notifică sumele autorizate la plată, evidențiind distinct sumele aferente fondurilor europene și sumele reprezentând cofinanțare publică asigurată de la bugetul de stat, după caz.

Din valoarea autorizată a cererilor de rambursare se deduc sumele virate pe baza cererilor de plată.

În cazul în care prin cererea de rambursare se justifică utilizarea prefinanțării urmare a autorizării cheltuielilor eligibile aferente fondurilor externe nerambursabile şi cofinanţării de la bugetul de stat cuprinse în cererile de rambursare, contravaloarea acestora se deduce din valoarea prefinanţării acordate, iar sumele respective nu se mai cuvin a fi rambursate beneficiarilor (art. 19 alin. (1) și (2), OUG nr. 133/2021, cu modificările și completările ulterioare).

## ***12.4. Graficul cererilor de prefinanțare/plată/rambursare***

Cererile de prefinanțare/plată/rambursare aferente proiectelor finanțate se vor depune conform graficului cererilor de prefinanțare/plată/ rambursare.

Graficul menționat este un document obligatoriu solicitat în etapa de contractare care conține calendarul estimat pentru transmiterea cererilor respective și corelarea cu valoarea nerambursabilă solicitată în cadrul proiectului.

Beneficiarul are obligația de a respecta graficul cererilor de prefinanțare/plată/rambursare, precum și de actualizare a acestuia în funcție de sumele decontate pentru un management financiar eficient în cadrul contractului de finanțare.

***12.5. Vizitele la fața locului***

**Vizite la fața locului în etapa de contractare:**

În cadrul apelurilor lansate prin prezentul ghid, se pot realizează vizite la fața locului în etapa de contractare, conform procedurii specifice, pe bază de eșantion de risc. Vizitele la fața locului vor fi realizate de OIPTJ în termenul prevăzut pentru derularea etapei de contractare şi va avea drept scop stabilirea concordanței dintre documentele analizate şi situația din teren.

Raportul de vizită se elaborează de către OIPTJ în conformitate cu prevederile procedurilor operaționale și va fi semnat de către reprezentanții OIPTJ prezenți în teren și de către reprezentantul legal/persoanele împuternicite desemnate de liderul de parteneriat în numele parteneriatului constituit.

Vizita la faţa locului va fi stabilită de comun acord cu solicitantul finanțării nerambursabile şi va dura maximum 1 zi lucrătoare.

Vizita propusă va avea loc în 5 zile lucrătoare de la data transmiterii notificării către liderul de parteneriat pentru demararea etapei de contractare. În cazul în care reprezentantul legal al liderului de parteneriat nu poate participa la vizita la faţa locului, acesta poate delega/mandata o altă persoană din cadrul întreprinderii pentru a participa la vizita la faţa locului. În cazuri justificate, liderul de parteneriat poate solicita amânarea datei vizitei la faţa locului de maximum 2 ori, până la expirarea termenului de 180 de zile pentru contractarea proiectului, în caz contrar proiectul este respins din cadrul procesului de contractare.

Ca urmare a vizitei în teren, în cazul identificării de neconcordanțe între cele menționate în cererea de finanțare, anexele depuse și cele constatate la vizita pe teren, liderul de parteneriat are posibilitatea de remediere a aspectelor identificate în Raportul de vizită în teren. În cazul în care aspectele sesizate în teren nu sunt de natură a fi soluționate, proiectul se va considera respins.

În cadrul etapei de vizită la fața locului nu vor fi preluate documente suplimentare. Dacă este cazul, liderul de parteneriat va fi notificat asupra actualizării respectivelor documente în MySMIS2021/SMIS2021 în această etapă.

**Vizitele de monitorizare:**

Vizitele la fața locului sunt vizite pe teren la beneficiarii proiectelor, atât în perioada de implementare, cât şi post-implementare, respectiv pe perioada în care beneficiarul are obligația de a asigura caracterul durabil al operațiunilor potrivit prevederilor [art. 65](https://lege5.ro/Gratuit/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845481&d=2023-05-13#p-461845481) din Regulamentul (UE) nr. 2021/1.060, cu modificările şi completările ulterioare.

Raportul de vizită se elaborează de OIPTJ, prin sistemul informatic MySMIS2021/SMIS2021, în conformitate cu prevederile procedurilor operaționale şi se generează în termen de 10 zile lucrătoare de la data vizitei efectuate la faţa locului.

Vizitele la fața locului sunt parte a procesului de monitorizare realizate de către OIPTJ, în scopul urmăririi progresului proiectelor şi a stadiului îndeplinirii indicatorilor de realizare şi rezultat, a respectării planului de monitorizare a proiectului şi a realizării indicatorilor de etapă din planul de monitorizare.

Vizitele la faţa locului pot fi speciale de tip ad-hoc, încrucișate derulate atât în perioada de implementare, cât şi post-implementare, respectiv pe perioada în care beneficiarul are obligația de a asigura caracterul durabil al operațiunilor potrivit prevederilor [art. 65](https://lege5.ro/Gratuit/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845481&d=2023-05-13#p-461845481) din Regulamentul (UE) nr. 2021/1.060.

Prevederile din **secțiunile 9-12** din cadrul prezentului ghid reprezintă o descriere pe scurt a mecanismelor prevăzute de legislația în vigoare și respectiv contractul de finanțare. Ele se completează cu dispozițiile legale aplicabile și se recomandă solicitantului la finanțare să înțeleagă aceste aspecte înainte de a transmite cererea de finanțare și/sau semna contractul de finanțare.

# MODIFICAREA GHIDULUI SOLICITANTULUI

## ***13.1. Aspectele care pot face obiectul modificărilor prevederilor ghidului solicitantului***

Aspectele prevăzute în cadrul prezentului Ghid se raportează la legislația în vigoare la momentul aprobării acestuia. Modificarea prevederilor legale în vigoare poate determina AM PTJ să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de verificare a conformității administrative, evaluare tehnico-financiară și contractare a proiectelor, modificări intervenite ulterior deschiderii apelului de proiecte.

Identificarea unor aspecte ce pot îmbunătăți procesul de evaluare, selectare și contractare poate determina solicitări de documente suplimentare din partea AM PTJ, solicitări la care potențialii beneficiari au obligația de a răspunde, în caz contrar cererea de finanțare putând fi respinsă.

În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului.

Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul ghid vor fi realizate prin completări sau modificări ale conținutului acestuia.

## ***13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)***

Pentru aplicarea celor menționate la **secțiunea 13.1** din prezentul ghid, ministrul investițiilor și proiectelor europene poate emite ordine de modificare/completare a prevederilor prezentului ghid, cu mențiunea că în cadrul acestor ordine vor fi precizate dispozițiile tranzitorii cu privire la proiectele aflate în procesul de evaluare, selectare, contractare.

AMPTJ poate emite clarificări/interpretări ale prevederilor prezentului ghid, cu condiția ca acestea să nu modifice/completeze prevederile acestuia.

În funcție de modificările intervenite, AMPTJ se va asigura de respectarea principiului privind tratamentul nediscriminatoriu al tuturor solicitanților de finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării ghidului solicitantului.

# ANEXE

1. Model – cadru al cererii de finanțare și instrucțiuni de completare

2. Bugetul proiectului

3. Declarație unică

4. Plan de monitorizare a proiectului

5. Grilă de evaluare tehnico - financiară

6. Grilă de verificare în etapa de contractare

7. Raport privind rezonabilitatea costurilor

8. Acord de parteneriat

9. Cerințe DNSH

10. Model-cadru contract de finanțare

1. *Ordinului ministrului mediului, apelor și pădurilor nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte* [↑](#footnote-ref-1)
2. Reprezentantul legal care îşi exercită atribuţiile de drept [↑](#footnote-ref-2)